Рубрика: Политика, Свет Аутор: Преузето 605 пута прочитано Датум: 25.05.2007 Одштампај\nČelnici Demokratske partije socijalista Milo Đukanović i Svetozar Marović dobiće ipak najavljena priznanja Internacionalne lige humanista (ILH) za doprinos misiji mira i humanost, objavili su konačno u četvrtak iz ILH. Kada je nedavno ova organizacija objavila listu ovogodišnjih laureata protestovalo je dvadeset javnih ličnosti iz Crne Gore, tvrdeći da bi dodjeljivanje nagrade osobama koje su bile na vlasti devedesetih predstavljalo uvredu žrtvama rata.\nŠURLAN: To su počasne. To je priznanje za doprinos miru u regionu. Samostalnost Crne Gore je značajan faktor doprinosa miru u regionu i mi držimo da je to najkonkretniji doprinos sada o kome mi govorimo.\nPredsjednica Internacionalne lige humanista Sonja Štiglbauer prethodno je u izjavi podgoričkom dnevniku „Vijesti“ zaprijetila ostavkom ako Marović i Đukanović dobiju priznanja. Međutim, na pres konferenciji je najavljen njen dolazak u Budvu povodom dodjele nagrada koja će se obaviti 28. maja. Pored ostalih svoja priznanja za humanost vratio je sarajevski profesor Pravnog fakulteta Zdravko Grebo, koji je u propratnom pismu rekao da ljudi mogu promijeniti mišljenje, ali to ne propravlja biografiju.\nDio crnogorskih intelektualaca, novinara i predstavnika nevladinih organiazcija je uputio pismo nekolicini laureata i učenicima konferencije Jugoistočna Evropa i Evropska unija koju u Budvi organizuje Internacionalna liga humanista za zahtjevom da se distanciraju od nagrada jer, kako su obrazložili, Đukanović i Marović su do ’97,. godine slijedili politiku Slobodana Miloševića zbog čega bi priznanja Internacionalne lige humanista predstavljala uvredu za sve žrtve rata. Sekretar organizacije Šurlan je na konferenciji na novinare rekao da će nagrade „Državnik humanista XX vijeka“ dobiti bivši predsjednici Češke, Slovenije i Makedonije: Vaclav Havel, Milan Kučan i Kiro Gligorov, Predsjednik Hrvatske Stjepan Mesić, dok će priznanje dobiti novinar Zekerijah Smajić. On je saopštio da za sada nema informacije da će neko od nagrađenih odustati od dolaska u Budvu, iako su mediji objavili da dio nagrađenih neće doći.\nSrđan JANKOVIĆ, Marija ARNAUTOVIĆ za RSE\n« « Претходне вести: Klinci se ne sale\nНаредне вести: Da napravi bombu Iranu potrebno od 3 do 8 godina » »


Izvor: RTS, 17.Jan.2021, 23:21\nNovoizabrani američki predsednik Džozef Bajden poručio je da bi Rusija trebalo odmah da oslobodi opozicionog lidera Alekseja Navaljnog koji je priveden po povratku iz Berlina u Moskvu.\n"Navaljni bi trebalo odmah da bude oslobođen, a izvršioci nečuvenog napada na njega bi morali biti izvedeni pred lice pravde", navodi se u Tviter objavi Džejka Salivena, budućeg Bajdenovog savetnika za nacionalnu bezbednost.\nKako prenosi Rojters, >> Pročitaj celu vest na sajtu RTS << dodaje se "da napad Kremlja na život Navaljnog nije samo kršenje ljudskih prava već i uvreda za sve Ruse koji bi hteli da se čuje njihov glas".\nRuska policija privela je opozicionog političara Alekseja Navaljnog na pasoškoj kontroli aerodroma "Šeremetjevo", odmah pošto je u Moskvu stigao iz Nemačke.\nPremijer Poljske Mateuš Moravjecki zatražio je da Navaljni odmah bude pušten na slobodu i pozvao lidere EU da brzo odreaguju na odluku vlasti u Moskvi.\n"Hapšenje Navaljnog je još jedan pokušaj da se zastraši demokratska opozicija u Rusiji i brz i nedvosmislen odgovor EU je od presudnog značaja. Poštovanje građanskih prava je temelj demokratije", poručio je na Tviteru Moravjecki, prenosi Rojters.\nMinistar spoljnih poslova Češke Tomaš Petriček obećao je da će pitanje o hapšenju Navaljnog pokrenuti na sastanku Evropskog saveta za spoljne poslove i ocenio da je pritvaranje ruskog opozicionara politički motivisano.\nMinistar spoljnih poslova Slovačke Ivan Korčok izrazio je zabrinutost zbog uapšenja Navaljnog.\n"Njemu je mesto u areni slobodne i fer političke borbe, a ne u pritvoru", napisao je na Tviteru Korčok, prenosi Tas.\nLitvanija, Letonija i Estonija, zemlje članice Evropske unije, pozvale su večeras na "uvođenje restriktivnih mera" Rusiji zbog hapšenja Navaljnog na aerodromu u Moskvi, saopštio je na Tviteru litvanski ministar spoljnih poslova Gabrijelius Landsbergis.\n"Zahtevamo da Navaljni hitno bude pušten", napisao je Landsbergis i ocenio da je zadržavanje Navaljnog u pritvoru "potpuno neprihvatljivo".\nHapšenje ruskog opozicionara Alekseja Navaljnog u Moskvi je nedopustivo i ruske vlasti treba odmah da ga oslobode, poručio je predsednik Evropskog saveta Šarl Mišel.


Suzan Sarandon kritikuje Džordža Buša : Nadlanu.com\nObjavljeno 25. jan 2007. / 00:00:00\nVAŠINGTON, 25. januara 2007. (Beta-AP) - Glumica Suzan Sarandon (Susan) izjavila je da joj je govor predsednika Džordža Buša (George Bush) o stanju nacije bio dosadan jer je tražio podršku javnosti za povećanje broja vojnika u Iraku.\n"Nije rekao ništa novo", izjavila je glumica poznata po antiratnom stavu i kritikama aktuelne američke adminiostracije.\nSuzan Sarandon je bila u grupi aktivista koji se zalažu za povlačenje američkih trupa iz Iraka u roku od šest meseci. Po njenom mišljenju, podršku za povlačenje trebalo bi da pruže kandidati za predsedničke izbore 2008.\n"Planiramo da od svih kandidata ubuduće, od svakog ko se nada da će ući u trku, da to (povlačenje) zaista uvrsti u svoju kampanju", rekla je dobitnica Oskara.\nSuzan Sarandon je dodala da će idućeg vikenda, zajedno sa partnerom Timom Robinsom i kolegom Šonom Penom (Sean Penn), takođe protivnicima rata, učestvovati na protestnom skupu u Vašingtonu protiv rata u Iraku.


Android nije običan radijator. Neobičnog izgleda, poput nekakve skulpture, ulepšava enterijer doma, kancelarije ili čak hotela. Dizajniran za kompaniju "Antrax IT", "Android" je radijator inovativnog dizajna i u pogledu forme, ali i tehnologije koja je u njega implementirana.\nDizajner Davide Vercelli kreirao je novu generaciju grejnih tela namenjenih kupatilima.\nInovativan nameštaj predviđen je za opremanje, grejanje i sušenje, a izrađen je od prirodnih materijala i specijalnog grejnog jezgra.\nOblikom podseća na japanski origami, sa neočekivanim površinama koje deluju poput listova papira, iznova i iznova savijanih. Dinamičan niz uglova i linija nabranog "metalnog lista" kreira senke i svetlosne efekte koji naglašavaju njegovu kompoziciju.\nKao dodatak standardnom modelu, "Android IQ" je sofisticiranija verzija kod koje su nabori postavljeni pod uglovima koji dodatno ističu njegov odvažan dizajn.\nPREPORUKA: Elegantne grejne tkanine\nPrednosti ovog radijatora ne zaustavljaju se samo na revolucionarnom izgledu: njegov kreator, poznati arhitekta i dizajner Daniel Libeskind, posvetio je pažnju i pitanju održivosti. Android je načinjen od 100% prirodnih materijala, a zahvaljujući patentiranom sistemu, spreman je za rad veoma brzo i funkcioniše uz značajnu uštedu energije.\nZahvaljujući ovom radijatoru, kompanija "Antrax IT" nagrađena je prestižnim priznanjem za dizajn "Good Design Award", koje dodeljuje Chicago Athenaeum, čikaški muzej arhitekture, umetnosti i dizajna, u saradnji sa Evropskim centrom za arhitekturu, umetnost, dizajn i urbane nauke.\nDizajn, Radijator, Android, Android IQ, Antrax IT, Daniel Libeskind, Grejanje, Good Design Award


Uspešna modna dizajnerka i bivša pevačica Viktorija Bekam trenutno boravi u Njujorku koji joj je poslužio kao modna pista na kojoj je pokazala upečatljive modne kombinacije, a ona koja nikome nije mogla da promakne je model narandžaste haljine koja priziva zaboravljeni trend iz 2000-ih\n14.10.2021. - 12:47h Autor: Stil.kurir.rs\nNova sezona donosi velike povratke zaboravljenih trendova 90-ih i 2000-ih, a bivša Poš Spajs na modnu scenu vraća trend za koji su mnogi mislili da će zauvek ostati u prošlosti. Napuštajući svoj hotel u Njujorku u kojem je odsedala poslednjih nekoliko dana, Viktorija Bekam osvanula je u dopadljivoj ciglastocrvenoj haljini, usklađenoj s Manolo Blahnik salonkama i Botega Veneta torbom s lancem, signalizirajući tako povratak nekad nezaobilaznih modela bodikon haljina.\nI dok su se mnogi nadali kako će taj trend ostati zakopan duboko u modnoj prošlosti, a modni znalci ovaj povratak nazivaju gorim od farmerica niskog struka, moramo priznati: Viktorija Bekam izgleda sjajno.\nUz uskoj haljini sa asimetričnim izrezom i jednim rukavom koja je beskompromisno naglasila njenu vitku figuru Viktorija je iskombinovala meku Botega Veneta torbu s krupnim lancem umesto drške u crnoj boji. A upravo je taj model trenutno jedan od najpoželjnijih, a njegovoj popularnosti u prilog ide i činjenica da ga je gotovo nemoguće naći u prodaji.\nInače, Viktorija je u Njujorku pokazala niz dobrih stajlinga koji zrače elegancijom i ženstvenošću. Poigravajući se s klasikom te novo – starim trendovima pokazala još jedan stajling koji odoleva trenodiva. Bele pantalone širokih nogavica i bela košulja koju je začinila crnim tankim kaišem.\nKako vam se dopada poslednje izdanje Viktorije Bekam?


Hillary Clinton najavila povlačenje iz politike - Visokoin.com\nHillary Clinton najavila povlačenje iz politike\nDržavna sekretarka SAD Hillary Clinton rekla je danas da želi da se poslije dvije decenije povuče iz američke politike i tako ponovo “zapušila usta” onima koji su govorili da će ostati u vladi ukoliko predsjednik Barack Obama osvoji novi mandat.\nClinton je zaposlenima u State departmentu kazala da je spremna za odmor, kao i da uopšte ne prati debate republikanskih predsjedničkih kandidata.\nOna je dodala da želi da utvrdi tačno koliko je umorna pošto je bila prva dama, senator, učestovala u trci za predsjedničkog kandidata, i posljednjih godina obavljala posao državne sekretarke.\n“Stavila sam jasno do znanja da ću sigurno ostati sve dok predsjednik ne imenuje nekog novog, a taj prenos funkcije može da se desi ako Obama osvoji reizbor”, rekla je Clinton na sastanku u State departmentu.\n“I mislim da bi poslije 20 godina u visokoj američkoj politici i svih izazova koji idu sa tim, najvjerovatnije dobra ideja bilo prosto utvrditi koliko sam umorna”, dodala je državna sekretarka SAD.\nOna je, međutim, kako navodi agencija AP, ostavila otvorena vrata za eventualni povratak, dodajući da “svi uvijek govore (o umoru) kada napuštaju slične poslove”.\nKao državnoj sekretarki, njoj je zabranjeno da na bilo koji način učestvuje u predizbornoj kampanji, što je ona ocijenila kao neobično. Dodala je, međutim, da uživa što je daleko od “borbe”, kao i da nije gledala nijednu republikansku debatu.\n“Za mene je malo neobično da budem potpuno izvan izborne sezone. Ali, znate, nisam gledala nijednu od ovih debata”, navela je ona.\nDodaje da očekuje da će kampanja za novembarske predsjedničke izbore “isisati mnogo pažnje” koja je inače posvećena spoljnopolitičkim temama, ali se našalila da bi to zapravo moglo da pomogne State departmentu.\n“Dobra vijest je da možda možemo da učinimo još više ako na nas ne obraćaju pažnju, te treba imati to u vidu”, navela je uz osmijeh.


Pitanje izmena Izbornog zakona je unutrašnje pitanje BiH | Novine Toronto\nPitanje izmena Izbornog zakona je unutrašnje pitanje BiH\nPredsedavajući Predsedništva BiH Dragan Čović izjavio je da je sastanak čelnika BiH, Srbije i Hrvatske u Mostaru bio šansa da se otvore određena sporna pitanja između tri države, koja dugo vremena opterećuju odnose ovih zemalja.\n"Teme su bile ekonomski, socijalni i demografski pristupi problematici naše tri države. Suština sastanka je bila strategija EU u vezi sa proširenjem i tražili smo zajedničke tačke za poboljšanje odnosa", kazao je Čović na konferenciji za novinare.\nPrema njegovim rečima, razgovarano je o gradnji ambijenta kako bi izvršna vlast u sve tri države bila sposobnija da rešava otvorena pitanja, koja se primarno odnose na budućnost tri zemlje. Čović je još kazao da je cilj sastanka bio da se gradi dobar ekonomski ambijent, kako bi BiH što jače krenula ka EU.\n"Imamo puno stvari koje su zajedničke poput infrastrukture i ekonomskih odnosa. Međusobna razmjena jako raste. Naši ljudi od toga imaju velike koristi i na tome treba raditi", naveo je Ivanić.\nOn je istakao da je potrebno rešiti pitanje izgradnje mosta na Savi između BiH i Hrvatske kod Gradiške, kao i problem mosta Bratoljub, koji spaja Ljubiju i Bratunac.


SF 85 sertifikovan sa 9A za vodonepropusnost\nHarmonika vrata SUPREME SF85: Izuzetno visoka vodonepropusnost sertifikovana sa 9A\nSUPREME SF85 je jedan od najmoćnijih i najsavremenijih sistema u kategoriji harmonika vrata. Minimalan dizajn, veliki izbor tehničkih rješenja i impresivno velike dimenzije konstrukcije (visina do 4,0 m) čine ovaj sistem zaista jedinstvenim.\nPored toga, SUPREME SF85 ističe se svojim performansama u pogledu toplotne izolacije, propustljivosti vazduha, otpornosti na opterećenje vjetrom i vodonepropusnosti. Posljednje je obično „osjetljiva“ tačka u aplikacijama za harmonika vrata, pa je ALUMIL poboljšao sistem u dijelu ispod donje vodilice tako da je dobio sertifikat od IFT Rosenheim za izuzetno visoke performanse od 600Pa (9A).\nVrhunska rješenja koja pruža SUPREME SF85 zadovoljavaju doslovno svaku potrebu i idealna su za komercijalne primjene, moderne rezidencije, kao i visoko specijalizovane i teške konstrukcije u zahtjevnim projektima.


Mali ali moćni: Belgijski F-16 smrt za Islamsku državu (video) - Sputnjik Srbija\n11:33 08 Avgust 2020\n23:15 25.04.2015 (osveženo 16:19 05.10.2015) Preuzmite kraći link\nBelgija je bila uspešna u obavljanju vojne operacije u Iraku: šest belgijskih F-16 bombardera koji su uključeni u vazdušne udare protiv Islamske države uništili su 107 kopnenih meta u poslednjih šest meseci, piše belgijski Le Vif.\nMali evropski narod zauzima samo 5 procenata vazdušnih misija koje, sa Amerikom na čelu, vodi koalicija protiv ID u Iraku i Siriji. Šest belgijskih F-16 borbenih aviona koristi 110 ljudi i dejstvuju iz vazdušne baze u Jordanu.\nFrederik Vansina, komandant vazdušne komponente belgijske vojske, rekao je na konferenciji za novinare u Briselu da je njihovo vazduhoplovstvo „neutralizovalo preko 107 kopnenih meta kao odgovor na dejstva iračke vojske i pešmerga (kurdskih vojnih snaga u Iraku).“\nKoalicione snage, koje obuhvataju više od 60 država pod vođstvom SAD, započele su vazdušnu kampanju velikih razmera protiv Islamske države u Siriji i Iraku prošlog avgusta. Vazdušni napadi su podržani od više tekućih operacija od strane iračkih Kurda i bezbednosnih snaga kako bi se izvršio veći pritisak na ID širom Sirije i Iraka.\nF16, borbeni avion, Belgija, Irak


PKK: Posle uvodjenja takse se oseća nedostatak pšenice i gvoždja – NovostiDana.rs\nPredsednik Privredne komore Kosova Berat Rukići izjavio je danas kako se nakon uvodjenja takse od 100 odsto na robu koja se uvozi iz Srbije i Bosne i Hercegovine, oseća nedostatak sirovina kojima su se snabdevali iz Srbije. Rukići je na konferenciji za medije istakao da se u ovom trenutku oseća nedostatak pšenice i gvoždja i da se pokušavaju pronaći nova tržišta za snabdevanje kosovske privrede.\nPredstavljajući „Indikatore kretanja u kosovskom biznisu“ u trećem kvartalu ove godine, Rukići je rekao da su napravljeni intervijui u 447 kompanija različitih sektora i da je tom prilikom 46 odsto kompanija ocenilo kao zadovoljavajuće stanje u njihovom biznisu.\nPrema tom istraživanju u poslednja tri meseca, zaključno sa septembrom ove godine, pokazana je veća ekonomska aktivnost.\nEfekti takse koje je Kosovo uspostavilo prema robi koja se uvozi iz Srbije i BiH će se, prema Rukićiju videti u istraživanju koje će se odnositi na četvrto tromesečje i koje će biti objavljeno u januru 2019.\nRukići je najavio da će se u ponedeljak otvoriti Sajam agrobiznisa na kojem će svoje proizvode izlagati 40 kompanija, od toga 38 sa Kosova, jedna iz Albanije i jedna iz Italije.


U Skupštini ponovo pale sve prijave za kršenje Kodeksa - NOVA portal\nU Skupštini ponovo pale sve prijave za kršenje Kodeksa\nPolitika Autor:Nataša Latković15. apr. 202118:31\nPoslanici protiv kojih su tužbe podnete rekli su da prijave smatraju neosnovanim i sačinjenim u cilju političke diskreditacije poslanika kao i delom kampanje protiv Aleksandra Vučića. Kažu da im nije bio cilj da bilo koga diskvalifikuje na ličnoj osnovi, ali da se pojedine nevladine organizacije „ponašaju kao stranke“ i moraju biti spremne na kritike.\nInicijativa „Otvoreni parlament“ koja radi u okviru NVO Crta, podnela je prijave protiv poslanika zbog govora mržnje, targetiranja i iznošenja ličnih podataka čelnika te organizacije, zbog insinuacija da imaju veze sa kriminalnim klanovima, kao i izjave da je „portal Krik oduvek, a očigledno će i zauvek učestvovati u medijskom linču svega što je srpsko“.\nAdministrativni odborAleksandar MartinovićkodeksSandra BožićSkupština SrbijeVladimir Marinkovićvladimir orlić


mart, 2018 - Poluvreme.rs - sportski web portal\nAleksija Kocić zlatna na prolećnom krosu Univerziteta odbrane u Beogradu\nNapisao Goran Mihajlov u kategoriji Atletika 31 marta, 2018\nU sredu, 28.03.2018.godine na sportskim terenima Vojne Akademije u Beogradu održan je tradicionalni veliki prolećni kros Univerziteta...Dalje »\nTakmičari Karate kluba „Dinamo“ nastupili su u nedelju u Hali sportova u Pančevu na turniru tradicionalnom turniru „Kup-u Mladost 2018“. Ekipa „Dinama” je bila jedan od najmasovnijih sa 28...Dalje »\nEvropski kup za juniore i juniorke održan je prošlog vikenda u Sarajevu. Na ovom prestižnom takmičenju nastupili su učesnici iz 16 zemalja, a među njima bila je i naša Andrea Stojadinov. Ona je u kategoriji do 48kg osvojila prvo mesto i nove bodove za svetsku...Dalje »\nU pančevačkoj Hali sportova, održane 19-ti tradicionalni međunarodni turnir „Mladost 2018“. Trideset šest klubova se takmičilo, osam iz inostranstva i 28 iz Srbije. Nastupili su takmičari iz: Rumunije, Bosne i Hercegovine, Slovenije i...Dalje »


Meštani Dubovca obeležili seosku slavu i pokazali renovirani Centar za kulturu - Radio televizija Pančevo\nMeštani Dubovca obeležili seosku slavu i pokazali renovirani Centar za kulturu\nDruštvo Kovin Najvažnije\n28. juna 2019. 28. juna 2019. 01280\nRenovirana sala Doma kulture i nadogradnja ovog objekta pretvorila je oronulu zgradu u multifuncionalnu. Seoska slava Vidovdan, koju su meštani obeležili, bila je povod da se meštanima pokaže ono što je uradila Opština Kovin za Dubovac. Iz budžeta Opštine za ovaj objekat izdvjeno je više od osam miliona dinara.\nMesna zajednica Dubovac obeležila je seosku slavu uz rezanje slavskog kolača. Ujedno, ovo je bila prilika da se pokažu nove prostorije Centra za kulturu koje su renovirane i u koje je Opština Kovin uložila više od 8 miliona dinara. Projekat je rađen višefazno, a sada meštani mogu da uživaju u njemu, jer će biti multifunkcionalan.\nKovin ili Smederevo su bile lokacije na kojima su meštani Dubovca morali da idu kako bi obeležili važnije datume u svom životu. Sada će ovaj prostor moći da koriste deca, ali i omladina u razne svrhe. Zlatko Tilić, predsednik Mesne zajednice Dubovac pohvalio je opštinu i zahvalio na ovom objektu.\nRatko Gavrilov prvi je meštanin Dubovca koji će koristiti renoviranu salu. On će da krsti dete, a nakon njega i mnogi drugi će moći da koriste ovaj objekat.\nPoslednje nedelje jula organizuje se veliki turnir u ovom mestu na kojem učestvuje 70, 80 ekipa. Sada će prvi put gosti turnira moći da se uživaju u ovom prostoru.\nMica Milakov 27. oktobra 2019.\nVanja Vićentić 9. aprila 2021. 9. aprila 2021.\nKošarkaši ,,Tamiša” na 5. poziciji u Ligi Srbije


U Sarajevu obilježena 400. godišnjica smrti Hasana Kafije Pruščaka - AKOS\nHome > Kultura i tradicija > U Sarajevu obilježena 400. godišnjica smrti Hasana Kafije Pruščaka\nManifestacija “400 godina djela Hasana Kafije Pruščaka” je priređena u organizaciji Uprave za obrazovanje i nauku Islamske zajednice u Bosni i Hercegovini, Instituta za islamsku tradiciju Bošnjaka, Fakulteta islamskih nauka te Orijentalnog instituta Univerziteta u Sarajevu. Manifestacija je priređena u tri segmenta među kojima su izložba koja prikazje rukopise Hasana Kafije, naučni skup na kojem su se okupili eminentni izlagači koji su se se bavili tematikom rada Hasana Kafije, te promocija knjige o životu i djelu Hasana Kafije Pruščaka.\n“Danas zaista treba biti svima izuzetna odgovornost govoriti o Pruščaku, vrhunskom intelektualcu, jer su njegov rad i djelovanje ostavili ogroman doprinos u oblasti nauke, kulture i tradicije. Činjenica da su njegovi originalni rukopisi danas u bibliotekama Beča, Berlina, Bratislave, Istanbula, Pariza, Leipziga, Kaira, Dresdena kao i u SAD-u dovoljno govori o potrebi ovog naučnog skupa koji čini centralni dio današnje manifestacije. Izdavanje knjige o Hasanu Kafiji Pruščaku je neophodno pisano svjedočanstvo koje govori o bogatstvu naučne, historijske, intelektualne, ali i kulturne baštine koju mi posjedujemo”, kazala je Dilberović.\nTagovano Hasan Kafija Pruščak Sarajevo


Protest zbog selektivnog odnosa menadžmenta “Optima grupe” prema medijima i novinarima | BH novinari\nProtest zbog selektivnog odnosa menadžmenta “Optima grupe” prema medijima i novinarima\nSarajevo, 12.10.2018.-Upravni odbor Udruženja/Udruge BH novinari najoštrije protestuje zbog ponašanja predstavnika „Optima grupe“, prema novinarima, medijima i javnosti, nakon katastrofalne nesreće, koja se dogodila u „Rafineriji nafte Brod“.\nMenadžment ove kompanije sa sjedištem u Banjaluci, u čijem sastavu posluje rafinerija, organizovao je danas press konferenciju na koju su pozvani samo pojedini mediji za koje su oni, kako navode „ocijenili da su zainteresovani“ za izjave menadžmenta o pomenutoj nesreći.\nNa pres konferenciju nisu pozvani ni novinari ni mediji koji su takoreći od prvog trenutka pratili zbivanja u rafineriji i prvi izvjestili javnost o tragediji u kojoj je jedan radnik poginuo, a 50 ih povrijeđeno.\nPodsjećamo da je havarija, kako zbog tragičnih posljedica, tako i zbog uticaja na životnu sredinu i zbog činjenice da rafinerija koristi prirodne resurse, stvar od prvorazrednog javnog intresa i da javnost, ne samo u RS i cijeloj BiH, nego i u susjednim zemljama ima pravo da zna šta je kompanija uradila kako bi nesreću spriječila i kakvi će biti dalji koraci menadžmenta.\nApsolutno je nedopustiva ovakva selekcija medija i novinara, kao što je nedopustivo da se jedna društveno odgovorna kompanija na ovakav način odnosi prema javnosti u zajednici u kojoj posluje.


Strategija EU za inkluziju Roma mora da sadrži obavezujuće ciljeve i namensko finansiranje - Dijalog.net\nNaslovna Vesti Evropska unija Strategija EU za inkluziju Roma mora da sadrži obavezujuće ciljeve i namensko finansiranje\nBrisel, 02. avgust 2020. – Najavljenoj strategiji Evropske unije za ravnopravnost i inkluziju Roma preti opasnost da ostane prazno slovo na papiru, ukoliko ne definiše obavezujuće ciljeve i izostane namensko finansiranje, upozorile su organizacije civilnog društva.\nTe organizacije upozoravaju da se tokom pandemije pogoršalo nasilje i policijsko šikaniranje Roma, sa šest miliona pripadnika najveće manjinske zajednice u EU.\n“Od aprila, dakle tokom perioda pandemije COVID-19, prijavljeno je najmanje osam slučajeva (policijskog nasilja) u Rumuniji, tri u Slovačkoj i bilo je slučajeva u Srbiji“, izjavio je za portal EURAKTIV Džonatan Li, aktivista u Evropskom centru za prava Roma (ERRC), organizaciji koja se bavi zastupanjem romskih žrtava u pravnim sporovima.\n“I u normalnim vremenima svedoci smo samovoljnih policijskih racija u izolovanim naseljima, a tokom pandemijskih mera bilo je još malo gore“, rekao je Li.\nERRC je, prema njegovim rečima, primio različite izveštaje o policijskom nasilju, upotrebi suzavca protiv žena i dece i o slučajevima u kojima su lokalne policije koristile pendreke.\nPolicijska brutalnost nad Romima je u čitavoj EU već dugo dobro dokumentovan fenomen.\nTako je, na primer, Evropski sud za ljudska prava u Strazburu 2019. godine utvrdio da se romske zajednice u Rumuniji suočavaju sa institucionalnim rasizmom i da pripadnici snaga reda prilikom rasno motivisanih racija koriste neprimerenu silu.\nDžonatan Li smatra da se intenziviranje policijskog nasilja proteklih meseci može pripisati smanjenoj odgovornosti tokom pandemije – pravosuđe je paralisano, a nevladine organizacije zbog samonametnutiih ili propisanih mera bezbednosti često ne mogu da budu na licu mesta i same steknu sliku o događajima ili zabeleže izjave očevidaca.\n“Čini mi se da nam to pokazuje da nije trebalo dugo pa da rasistički službenici institucionalno rasističkih policija počnu da primenjuju tu vrstu nasilja protiv romskih zajednica – tačnije, čim su pomislili da ih svet ne posmatra“, ocenio je Li.\nOn je dodao da i u slučajevima kada organizacije ukažu na policijsko nasilje i očiglednu diskriminaciju u zemlja članicama EU, bilo od nekog političara ili na nivou sistema, odgovor Evropske komisije redovno glasi da osuđuje svaku vrstu rasizma.\n“To pomalo zvuči kao ono Svi životi su važni (All Lives Matter)“, konstatovao je Li.\nEvropska komisija sa svoje strane insistira da poseduje pravno obavezujuće instrumente za suzbijanje diskriminacije. “Direktiva protiv rasizma zabranjuje diskriminaciju na osnovu rase ili etničkog porekla u svim ključnim aspektima života“, izjavila je nedavno u Evropskom parlamentu komesarka EU za ravnopravnost, malteška laburistkinja Helena Dali.\nEvropska Agencija EU za osnovna prava (FRA), zaključila je, međutim, u jednom izveštaju iz 2018. godine “da postojeći dokazi rasprostranjene diskriminacije Roma ukazuju da Direktiva protiv rasizma nije delotvorna, u najmanju ruku kada je reč o toj konkretnoj grupi“.\nNa pitanje da li Evropska komisija zbog toga razmatra usvajanje specifičnog zakonodavstva, jedan portparol je lakonski odgovorio da komisija “tesno sarađuje sa svim državama članicama kako bi suzbila diskriminaciju i putem finansijske podrške, političkih saveta i drugih instrumenata podstakla društvenu i ekonomsku integraciju Roma“.\nKako mere EU za ravnopravnost i jednaki tretman Roma ove godine ističu, Evropska komisija pre kraja 2020. planira da predloži novi okvir za inkluziju i participaciju manjina koji bi, poput sadašnjeg, obuhvatio period od deset godina.\nGabriela Habarova, direktorka mreže evropskih romskih inicijativa ERGO u tom kontekstu kaže da nova strategija mora biti jasno i nedvosmisleno povezana sa narednim višegodišnjim budžetom EU i ciljano primenjena prilikom njegove realizacije.\n“Zahtevamo specifčni romski-indikator, kako bismo znali gde novac odlazi, i da bi se napravila inteligentna etnička datoteka na osnovu koje bi se znalo da li Romi zaista i dobijaju taj novac“, kaže Habarova, čija se organizacija između ostalog zalaže i za to da anticiganizam bude priznat kao poseban oblik rasizma.\nHabarova smatra i da mora postojati veza zmeđu nacionalnih strategija za integraciju Roma i planova EU za finansiranje razvoja u narednom sedmogodišnjem budžetskom periodu, i da bi ih trebalo razraditi paralelno. “Moramo definisati mere kako bi se obezedilo da dođemo i do takvih grupa do kojih se teško dolazi, a u koje spadaju i Romi“.\nJedna anketa u EU iz 2016. godine pokazala je da polovina Roma uzrasta šest do 24 godine ne pohađa nikakvu školu i da svaki treći pripadnik romske populacije živi u domaćinstvu bez tekuće vode.\nNeke članice EU, među njima i Slovačka, Bugarska i Rumunija, za vreme pandemije su blokirale čitava romska naselja i na prilazima postavljale kontrolne punktove, što je stanovnicima tih inače getoiziranih zajednica dodatno otežalo pristup zdravstvenim uslugama.\nVlasti su, istina, u nekim od tih zemalja, na primer Slovačkoj, lokalnim romskim zajednicama stavile na raspolaganje cisterne sa pitkom vodom, ali su takve jednokratne intervencije u vanrednim situacijama, prema oceni nevladinih organizacija, nedovoljne.\n“Iako će medijsko izveštavanje uskoro ponovo utihnuti, mi i dalje želimo da se sredstva iz fondova za regionalni razvoj napokon upotrebe za izgradnju vodovoda i kanalizacija tim naseljima“, rekla je za EURAKTIV Hrabalova.\nNa dodatni problem u neuslovnim romskim naseljima ukazala je Radost Zaharijeva, koordinator u Evropskom udruženju za javno zdravlje (EPHA).\n“Manjkavo odvoženje smeća je u mnogim romskim naseljima problematična tema. To stvara povoljno okruženje za širenje različitih infekcija i prenosivih bolesti. A za vreme ‘lokdauna’ bilo je izuzetno teško obezbediti tu komunalnu uslugu“, rekla je Zaharijeva, dodajući da se Romi zato suočavaju i sa COVID-19, ali i sa drugim zaraznim bolestima.\nEvropski poslanik Romeo Franc pripremio je rezoluciju o kojoj bi Evropski parlament trebalo da glasa u septembru, a koja predviđa direktivu sa obavezujućim ciljevima i zadacima i primereno finansiranje nacionalnih strategija za inkluziju Roma.\n“COVID-19 nam je više nego očigledno pokazao sve posledice koje anticiganizam i državni propusti u integraciji Roma imaju na živote brojne romske dece, žena i muškaraca“, ocenio je Franc, koji je poslanik nemačkih Zelenih.\nOn takođe misli da političke mere za integraciju Roma moraju biti obevezujuće. “Ali ne treba da budu shvaćene kao pritisak, već kao neophodna potreba da bi se izjednačio društveni i ekonomski položaj građanki i građana“.\n“Nadam se da ću ostvariti ravnopravnost i jednak tretman za Rome, moju etničku zajednicu. Ništa više, i ništa manje. I Mi smo građanke i građani EU“, zaključio je Romeo Franc, prenosi Euractiv.\nOznakeEvropska komisijaromska zajednicastrategija\nPrethodno Šabić: Osnovi sumnje ne smeju biti stvar proizvoljnosti, Uprava za sprečavanje pranja novca da se izjasni na kojim činjenicama se zasnivaju\nSledeće Subotić: Nešto je trulo u državi Srbiji\nTop Tags OCD mediji mladi evropske integracije Vlada Republike Srbije Civilno društvo Društvo lokalna samouprava Evropska unija vladavina prava Evropska komisija istraživanje ljudska prava konkurs Srbija i Evropska unija


Šta je sa isplatom subvencija, a šta se menja u planu IPARD poziva? - Finansiranje | Agroklub.rs\nIz Ministarstva poljoprivrede naglasili su, na naše pitanje, šta će biti sa isplatom redovnih i zaostalih subvencija iz prethodnih godina, da se isplata zahteva obavlja kontinuirano.\nU okviru Uredbe o novčanoj pomoći poljoprivrednim gazdinstvima u cilju ublažavanja posledica nastalih usled pandemije virusa korona, do sada je poljoprivrednim proizvođačima koji imaju prijavljenu plasteničku proizvodnju povrća isplaćena pomoć na namenske račune. Ukupno je isplaćeno nešto više od 408.000.000 dinara za 10.035 gazdinstava, rekli su iz Ministarstva poljoprivrede za Agroklub.\n"Jednokratnu pomoć u ukupnom iznosu od 112,5 miliona dinara dobilo je 7.211 pčelara starijih od 70 godina. Tokom ove nedelje obaviće se isplate i proizvođačima mleka. Nastojimo da svi korisnici budu isplaćeni u najkraćem mogućem vremenskom periodu", rekli su iz resornog ministarstva.\nZatražili smo i komentar na rezultate naše ankete o novčanoj pomoći i finansijskog podršci poljoprivrednim gazdinstvima koji su pokazali da većina poljoprivrednika smatra da ovakve mere nisu dovoljna pomoć. Međutim, do objave ovog teksta, nismo dobili odgovor.\nNaglasili su, na naše pitanje, šta će biti sa isplatom redovnih i zaostalih subvencija iz prethodnih godina, da se isplata zahteva obavlja kontinuirano.\n"Do sada su isplaćeni svi uredno podneti zahtevi iz prethodne godine. Ostali zahtevi su u procesu dopune i biće procesuirani u najbržem mogućem roku. Rad Uprave je bio reorganizovan i izvestan broj kolega je svoje poslove obavljao od kuće, ali isplata podsticaja se nikada nije prekidala. Nakon ukidanja vanredne situacije nastavljen je rad u punom kapacitetu."\nKonkurs za koji su poljoprivrednici pokazali najveće interesovanje je Javni poziv za podnošenje zahteva za investicije u fizičku imovinu poljoprivrednog gazdinstva za nabavku novog traktora. Podsetimo, Uprava za agrarna plaćanja, odlučila se na produžetak roka za podnošenje, pa je umesto do 29. maja, mogućnost slanja zahteva - poslednji dan juna, kako saznajemo iz Ministarstva.\n"Neće se menjati uslovi za ostvarivanje prava na podsticaj, ali će se, usled otežanih uslova za realizaciju investicije - nabavku traktora i kompetiranje dokumentacije, produžiti rok za podnošenje zahteva do 30. juna", rekli su za Agroklub.\nPoziv Mere 7 pomeren, u planu još četiri\n"Prvi javni poziv u okviru nedavno akreditovane Mere 7 - Diverzifikacija poljoprivrednih gazdinstava i razvoj poslovanja, koja je namenjena razvoju ruralnog turizma, pomeren je i biće i objavljen po usvajanju Pravilnika za sprovođenje ove mere. Planirano je da se do kraja ove godine objavi još četiri javna poziva. U trećem kvartalu ove godine u okviru Mere 1 - Investicije u fizičku imovinu poljoprivrednih gazdinstava, imaćemo poziv za nabavku novog traktora kao i poziv za izgradnju i opremanje objekata uključujući i nabavku opreme i druge mehanizacije."\nObjavljenu bodovnu listu podnetih zahteva za odobravanje projekta za IPARD podsticaje u 4.\njavnom pozivu za IPARD podsticaje za investicije u fizičku imovinu poljoprivrednih gazdinstava u nabavku novog traktora, možete preuzeti ispod teksta.\nZa sam kraj godine planiran je javni poziv u okviru Mera 3 - Investicije u fizičku imovinu u vezi sa preradom i marketingom poljoprivrednih proizvoda i proizvoda ribarstva i to za izgradnja i opremanje objekata. Kako navode za Agroklub, do sada je raspisano i sprovedeno osam javnih poziva za IPARD podsticaje na koje je pristiglo nešto manje od 1.500 zahteva.\n"Odobreno je 296 projekata i imamo već 155 isplaćenih korisnika u iznosu od 6.8 miliona evra", naglasili su iz Ministarstva.\nMladi poljoprivrednici - strpite se!?\nNa upit mnogih čitalaca Agrokluba, kada će biti isplaćena sredstva namenjena mladim poljoprivrednicima iz prethodno aktulenog konkursa, dobili smo odgovor da je proces obrade velikog broja pristiglih zahteva za podsticaje za mlade poljoprivrednike u toku.\nPodsetimo, pravo na ovaj podsticaj ostvaruju punoletni primarni poljoprivredni proizvođači, koji su u godini podnošenja zahteva imali najviše 40 godina života, a čije je gazdinstvo osnovano posle prvog januara 2018. godine. Sredstva se isplaćuju unapred - u visini od 75 odsto od vrednosti investicije, na osnovu predračuna, odmah nakon odobravanja prava na podršku. Prema poslednjim informacijama, na ovaj konkurs pristiglo je oko 5.500 zahteva.\nBodovna lista 4. javnog poziva IPARD\nSubvencije Isplata subvencija Nabavka traktora Mladi poljoprivrednici IPARD pozivi Mera 7 Mera 3 Ministarstvo poljoprivrede Zaostale subvencije Novčana pomoć


Predsjedništvo BiH usvojilo SSP – Minber\nsrp. 15, 2016 at 7:23 pm\nPredsjedništvo BiH usvojilo SSP\nadmin 6 godina ago 460 views\nPredsjedništvo Bosne i Hercegovine je na hitnoj telefonskoj sjednici usvojilo adaptaciju Sporazuma o stabilizaciji i pridruživanju.\nNakon ranijeg protivljenja ovom dokumentu, predsjednik Republike Srpske Milorad Dodik izjavio je da je u RS-u postignuta saglasnost da član Predsjedništva BiH Mladen Ivanić potpiše sporazum o adaptaciji SSP-a, javlja Anadolija.\nIvanić je ranije kazao da čeka zvaničan stav Vlade RS-a o SSP-u, nakon čega će se održati telefonska sjednica Predsjedništva.\nDodik je rekao da su otklonjeni svi problemi da se parafira adaptirani SSP, nakon razgovora sa njemačkim ministrom poljoprivrede, konsultacija u Beogradu, te jutrošnjim konsultacijama vlasti RS-a sa poljoprivrednim proizvođačima, javlja Anadolija.\n“Dogovor sa ministrom poljoprivrede Njemačke, kao izaslanikom Angele Merkel, njemačke kancelarke, o tome da se nađe način i pomogne poljoprivrednoj proizvodnji u čitavoj BiH, prije svega u RS, je ključan za donošenje ovakve odluke”, rekao je Dodik.\nVlada RS-a i Ivanić ranije su se protivili potpisivanju sporazuma o adaptaciji SSP-a. Tvrdili su da je neprihvatljiv, zbog, kako su rekli, milionske štete koju će adaptirani SSP donijeti poljoprivrednicima.\nVeć u ponedjeljak bi se izvještaj Bosne i Hercegovine trebao naći na dnevnom redu sjednice Vijeća za vanjske poslove Evropske unije.\nadmin 15 srpnja, 2016\nDa li si onaj koji je sam sebe zaboravio?\nVandalski napad na džamiju u SAD-u


Raspisan javni poziv za dodelu bespovratnih sredstava preduzetnicima - Knjaževačke novine\nDobro došli » Raspisan javni poziv za dodelu bespovratnih sredstava preduzetnicima\nMinistarstvo privrede Srbije raspisalo je danas javni poziv za dodelu bespovratnih sredstava u okviru Programa podsticanja razvoja preduzetništva kroz razvojne projekte.\nPrivredni subjekti koji ispunjavaju uslove Programa, mogu ostvariti pravo na finansijsku podršku u iznosu od 20% bespovratnih sredstava od vrednosti investicionog ulaganja.\nPreostali iznos vrednosti projekta finansiraće se iz kredita Fonda za razvoj.\nPravo da se prijave na Javni poziv za dodelu bespovratnih sredstava i pravo da podnesu zahtev za kredit kod Fonda, imaju preduzetnici, mikro, mali i srednji privredni subjekti i zadruge koji su registrovani u Agenciji za privredne registre, a koji dostave finansijske izveštaje za prethodne dve godine od godine u kojoj se podnosi zahtev u kojima nije iskazan neto gubitak i koji ispunjavaju uslove iz Programa.\nUslov koji se odnosi na dostavljanje finansijskih izveštaja, ne primenjuje se na preduzetnike koji nemaju obavezu dostavljanja tih izveštaja (preduzetnici koji vode prosto knjigovodstvo i paušalci).\nRok otplate je do 10 godina u okviru koga je grejs period do jedne godine za pravna lica i do 7 godina u okviru koga je grejs period do jedne godine za preduzetnike.\nKonkurs, Preduzetnici, Preduzetnik\nPrevPrethodnaOblačno i hladno sa snegom, jak vetar stvaraće nanose\nSledećaOdrekli se dela plate da bi pomogli svom sugrađaninuNext\nObjavljen je Konkurs za podsticaje za unapređenje ekonomskih aktivnosti na selu kroz podršku nepoljoprivrednim aktivnostima\nMinistarstvo unutrašnjih poslova Vlade Republike Srbije saopštilo je da će upisati 300 polaznika na stručno


Jan Veseli predvodio Partizan do pobeda nad Panioniosom : Nadlanu.com\nJan Veseli predvodio Partizan do pobeda nad Panioniosom\nBEOGRAD, 7. januara 2009. (Beta-Fonet ) - Košarkaši Partizana pobedili su u hali Pionir grčki Panionios sa 80:57 (30:9, 14:24, 15:9, 21:15) u meču devetog kola Grupe D Evrolige.\n"Crno-belima" je to četvrta pobeda u takmičenju, dok je Panionios zabeležio šesti poraz.\nNajbolji igrač Partizana bio je Čeh Jan Veseli, koji je na parketu proveo 26 minuta i za to vreme zabeležio 19 poena (šut za dva poena 6-6) i deset skokova.\nVečerašnjim trijumfom Partizan je sačuvao realne šanse za plasman u Top 16 fazu Evrolige, a u slučaju istog odnosa pobeda i poraza sa Panioniosom, "crno-beli" su u prednosti, pošto je u Atini grčki tim slavio sa pet poena razlike (72:67).\nU poslednjem, 10. kolu Evrolige, Partizan sledeće nedelje gostuje ekipi CSKA iz Moskve.\nPanionios je odlično počeo utakmicu i za samo nekoliko minuta došao do vođstva od 7:2.\nUlaskom Lazmija umesto Slavka Vraneša "crno-beli" su počeli da igraju mnogo bolje, a odlično se snašao i mladi Čeh Jan Veseli koji je u prvoj četvrtini postigao 11 poena.\nPartizan je do kraja četvrtine, za sedam minuta napravio seriju od 28:2 i već posle prvih deset minuta došao do ubedljive prednosti.\nPanionios je na početku druge četvrtine zatvorio prilaze u svoj reket, napravio seriju od 10:0 i prišao na 30:19.\nSredinom četvrtine grčka ekipa je smanjila i na 33:24, ali je Partizan zahvaljujući dobrom šutu sa distance napravio seriju 8:0 i poveo sa 41:24.\nU 20. minutu trener Partizana Duško Vujošević zbog prigovora sudijama zaradio je tehničku grešku, što je Panionios iskoristio i smanjio na 44:33.\nNa kraju prvog poluvremena, nezadovoljni suđenjem, navijači Partizana počeli su da gađaju sudije sitnim predmetima, a Italijan Roberto Kjari teren je napustio držeći se za glavu.\nTreću četvrtinu obeležila je "tvrda" igra oba tima, a prvi koš postignut je tek posle tri minuta.\nPanionios je u tom delu meča imao dosta promašenih šuteva, a prednost "crno-belih", održali su do tada šuterski neraspoloženi Uroš Tripković, Milenko Tepić i Aleksandar Rašić.\nKapiten Partizana Petar Božić je "trojkama" doneo domaćinu vođstvo od 59:42, a malo kasnije i 67:44 (34. minut), čime je pitanje pobednika bilo rešeno.\nU tim trenucima trubački orkestar na tribinama zasvirao je "Posmrtni marš", kao "odgovarajuću" pesmu za navijače Partizana - "grobare". Najjači aplauz navijača dobio je mladi Čeh Veseli.\nTrener košarkaša Partizana Duško Vujošević rekao je večeras da mu je drago što je njegov tim pobedio Panionios uz potrebnu razliku i da mu je laknulo što je tim dobio iako su na utakmici bili trubači.\n"Pravo da vam kažem, nije mi bilo svejedno kad sam video trubače na početku utakmice. U istoriji Partizana, kad god su oni došli, završavalo se loše", rekao je Vujošević novinarima posle pobede 80:57.\n"Drago mi je što smo pobedili sa više od pet razlike (koja je potrebna zbog mogućeg pravljenja mini kruga u poslednjem kolu). Kraj druge četvrtine mogao je skupo da nas košta, pre svega zbog moje tehničke greške. Nastala je zabuna oko izmene (Stefana) Lazmija, posle čega sam ja samo odmahnuo rukom. Mislim da je nisam zaslužio", kazao je trener Partizana.\n"(Jan) Veseli je pokazao o kakvom se talentu radi, Novica (Veličković) je igrao povređen, a (Žarko) Rakočević nam je falio u rotaciji. Ovu pobedu posvećujemo našem 'sponzoru' Marfin banci, koja je takođe iz Grčke", dodao je Vujošević.\nPartizan nije isplaćivao rate kredita Marfin banci, zbog čega mu je od jesenas blokiran račun.\nNajbolji igrač Partizana večeras Jan Veseli bio je miran posle meča, kao i na terenu i uopšte nije ličio na tinejdžera.\n"Samo pokušavam da odigram najbolje što mogu. Treniramo mnogo i na utakmici pokušavam da primenim to što radim na treninzima", rekao je češki internacionalac.\nVeseli je kazao da nema razloga da oseća tremu ili da bude nesiguran.\n"Zašto bih se plašio? Deo sam tima, svi igramo zajedno, nema potrebe da imam tremu", rekao je Veseli uz osmeh.\nBek Partizana Milenko Tepić završio je utakmicu sa previjenom gornjom usnom, posle udarca laktom koji je dobio u prvom poluvremenu. On je rekao da nije bilo lako dobiti utakmicu, bez obzira na visok rezultat na kraju.\n"Ne znam kako je izgledalo sa strane, ali nije bilo lako. Panionios je kažnjavao svako naše opuštanje, kao što je bilo početkom druge četvrtine. Moramo da budemo zadovoljni posle ovakve utakmice, i nadam se da će nam se u poslednjem kolu pogoditi rezultati za prolazak u Top 16", rekao je Tepić posle meča.\nNa primedbu novinara da Partizan neće zavisiti od drugih rezultata ako u poslednjem kolu u gostima pobedi evropskog prvaka CSKA, Tepić se nasmejao, a onda kazao da ekipa razmišlja o tome.\n"Svakako nećemo ići tamo kao turisti. CSKA je veliki favorit i jedna od dve-tri najbolje ekipe u Evropi, ali mi ćemo otići da se borimo", rekao je Tepić.\nKapiten Partizana Petar Božić kazao je da mu je drago što je ekipa odigrala sigurno ovako važnu utakmicu.\n"U ovoj utakmici nam je bio važan i rezultat i jako mi je drago što smo pokazali ovakvu sigurnost, jer se tu video karakter ekipe. Hvala i navijačima ponovo. Došli su da nas gledaju na Božić, jer smo mi svi jedna velika porodica, a običaj je da se porodica okupi na ovaj dan i bude zajedno", kazao je kapiten "crno-belih".\nTrener Panioniosa Aleksandar Trifunović rekao je da je Partizan bio bolji tim u svakom pogledu.\n"Samo smo u prva dva-tri minuta pokazali elan i volju, ali smo pali već posle prvih promašaja. Dozvolili smo Veselom da pokaže raskošan talenat. Imali smo nekoliko pokušaja da se vratimo, ali je teško nadoknaditi 20 razlike protiv bilo koga, kamoli Partizana pred ovakvom publikom. Falio nam je i učinak najiskusnijeg igrača (Dimosa) Dikudisa", rekao je Trifunović.\nBek Panioniosa Ivan Zoroski bio je razočaran ishodom.\n"Iskreno, očekivao sam mnogo više i iskreno sam se nadao pobedi. Znali smo da Partizan ima najbolje navijače u Evropi i spremali smo se za to, ali nema opravdanja. Dozvolili smo mu da povede 20 razlike i posle pokušavali da stignemo, ali oni su previše dobra ekipa da bi ispustili toliku razliku", rekao je Zoroski.\nBranko Cvetković najavio je da će njegov tim probati da se časno oprosti od Evrolige. Reprezentativac Srbije vidno je smršao posle bolesti zbog koje skoro da nije trenirao.\n"Imao sam upalu bronhija, ležao sam 10 dana i tek u nedelju sam počeo da treniram. Nisam očekivao da ću ovoliko vremena provesti na parketu ovoliko vremena, nisam fizički potpuno spreman. U poslednjem kolu ćemo ići na pobedu, da se časno oprostimo od Evrolige, bez obzira kome šta odgovara", rekao je Cvetković.


Saudijska Arabija: Golman, napadač i bek biće kažnjeni - Sputnjik Srbija\n12:27 15.06.2018 (osveženo 12:33 15.06.2018) Preuzmite kraći link\nOn je rekao da fudbaleri saudijske reprezentacije nisu igrali ni sa pet procenata svojih mogućnosti u utakmici protiv Rusije.\n„Mi smo za njih učinili sve što je bilo moguće, pokrili smo im sve troškove u periodu od tri godine, unajmili najbolje trenere svetskog nivoa. Ovu realnost moramo da prihvatimo, to je to što oni mogu i na šta su sposobni“, rekao je Šejh.\nOn je istakao i da u potpunosti preuzima svu odgovornost za lošu igru koju su pokazali u Moskvi.\n„Kako bi se popravio kvalitet naše reprezentacije, neophodno je skupiti nekoliko hiljada mališana od 12 do 16 godina koji žele da treniraju ovaj sport i početi intenzivne treninge“, ocenio je on.\nSP2018, novčana kazna, fudbaleri, Svetsko prvenstvo u fudbalu 2018, Saudijska Arabija


Vakcine možda stižu, ali početak masovne vakcinacije mogli bi čekati sedmicama\nNakon najave da u Bosnu i Hercegovinu uskoro stiže veća količina vakcina, vlasti još uvijek ne mogu sa sigurnošću reći kada će sistem za prijavu za vakcinisanje biti spreman i početi s radom\nDirektor Univerzitetskog kliničkog centra Republike Srpske (UKC RS) Vlado Đajić najavio je skori početak vakcinacije osoba starijih od 65 godina, ali još uvijek nije objavljeno na koji način će se one prijavljivati za vakcinaciju. U izjavi za Radioteleviziju RS (RTRS) on je najavio početak imunizacije već naredne sedmice.\nPlan vakcinacije je u RS ranije dogovoren i, uprkos tome što su neke vakcine već kupljene, naručene ili se njihov dolazak uskoro očekuje, još uvijek nije uspostavljen sistem prijave za vakcinaciju kojim se određuju termini i mjesto dolaska na vakcinaciju i revakcinaciju, potvrdio je za Balkansku istraživačku mrežu Bosne i Hercegovine (BIRN BiH) direktor Instituta za javno zdravstvo RS Branislav Zeljković.\nOn kaže da je u toku razvoj dvije vrste prijava – putem internet stranice i telefonskih brojeva.\n“Imamo više faktora koji djeluju na sistem razvoja sajta, ali mi bismo najviše voljeli da to možemo odmah sutra, naravno. Međutim, to će zahtijevati od 15 do 21 dan, odnosno tri sedmice, da se implementira na odgovarajući način, ali također da to bude i u nekoj testnoj fazi pušteno, da vidimo kako će to funkcionisati”, kaže Zeljković.\nOn kaže da će sistem prijave biti po ugledu na sistem u Srbiji, odnosno da će nastojati da sve bude javno, transparentno i jednostavno za korištenje, dodajući da će biti “određeni mehanizmi gdje će se potvrđivati datumi i termini za vakcinaciju”.\nMehanizam online prijave Srbija je omogućila kroz kreiranje internet stranice “eUprava”, na kojoj građani iskazuju želju za vakcinaciju, a saglasnost potpisuju prilikom dolaska na vakcinaciju. Ovakav sistem je spriječio gužve na mjestima određenim za vakcinaciju. U Srbiji je do sada vakcinisano najmanje 800.000 osoba s obje doze vakcine, prema podacima koje je saopćila vlast u ovoj zemlji.\nZeljković apeluje na stanovnike RS na strpljenje, objašnjavajući da će zasigurno biti tehničkih problema koji će se “rješavati u hodu” kada počnu prijave za vakcinaciju, i ističe da je najbitnije izbjeći nove gužve. Za populaciju koja nije u mogućnosti prijaviti se za imunizaciju online putem, bit će omogućeno i telefonsko rješenje.\n“Bit će call centar na koji će se građani moći prijavi, i to sada pokušavamo da privedemo kraju. Pozivanjem određenog broja telefona moći će se pozvati tehničar ili osoba koja se bude s druge strane javila, uzet će određene podatke na osnovu kojih ih možemo identifikovati, nakon čega će ih obavijestiti o terminu kada da dođu na vakcinaciju”, kaže Zeljković.\nBIRN BiH nije uspio dobiti potvrdu niti komentar od Đajića o početku vakcinacije naredne sedmice i načinu na koji je njeno organizovanje zamišljeno.\nRS očekuje isporuku pune količine od ukupno 200.000 vakcina, koliko je kupljeno kroz javnu nabavku, kao i vakcine koje BiH očekuje kroz međunarodni program COVAX.\nFederacija još uvijek nije kupila niti jednu dozu vakcina, ali se nakon potpisivanja ugovora uskoro očekuje dolazak 100.000 vakcina, a nakon toga još 400.000, što će značiti da bi, prema planu vakcinacije, uskoro – kada se završi vakcinacija uposlenih u zdravstvu i u staračkim domovima – trebala početi imunizacija stanovništva.\nAli sa raznih nivoa vlasti u Federaciji nisu znali BIRN-u BiH tačno reći ko je nadležan i kada bi mogao početi sistem prijava građana za vakcinaciju.\nMinistarstvo zdravstva i Vlada Federacije nisu uopće odgovorili na upit BIRN-a BiH o planu vakcinacije stanovništva. Oni su taj upit proslijedili Zavodu za javno zdravstvo Federacije BiH, iz kojeg do objave teksta nije stigao odgovor o uspostavljanju sistema prijava za vakcinaciju.\nArman Šarkić, glasnogovornik Doma zdravlja Kantona Sarajevo, kaže za BIRN BiH da će ova ustanova biti nositelj procesa imunizacije u ovom kantonu. On kaže da su dobili obećanja i drugih zavoda i ustanova da će im pomoći kako bi proveli najmasovniju treću fazu vakcinacije.\n“Kompanija ‘MedIT’ informatički pokriva čitavu imunizaciju i ona je inače zadužena za informatički sistem u Kantonu Sarajevo s aspekta zdravstva. Nama je rečeno iz kompanije da će imunizaciju pratiti ultimativna informatizacija, a to znači, kad krene treća faza, ići će se prema dvorani ‘Zetra’ prema tačno određenom vakcinalnom punktu, ali prethodno tome mora biti elektronska uputnica od strane ljekara porodične medicine poslana prema punktovima”, objašnjava Šarkić.\nNakon dobijene vakcine, prema saznanju iz kompanije “MedIT”, kaže Šarkić, svaki građanin će s bar-kodom zdravstvene knjižice aktivirati Viber aplikaciju COVID pasoša. Cijeli sistem prijave za vakcinaciju vršit će se elektronskim putem, koji još uvijek nije uspostavljen.\nDirektor kompanije “MedIT” Samir Dedović nije odgovorio na molbu BIRN-a BiH za razgovor.\nProces prijave odavno trebao biti spreman\nProces imunizacije trebao je odavno biti tehnički spreman, a spiskovi građana koji joj žele pristupiti pripremljeni, smatra infektolog Bakir Nakaš. On kaže da su napravljeni spiskovi za prvu fazu vakcinacije u koju se svrstavaju medicinski radnici, ali da za druge faze nema rješenja s kojim je on upoznat.\n“Izgubljeno je dosta vremena, proveli smo jedno vrijeme oko diskusije da li će biti nabavljene vakcine, a u tom periodu mogla se završiti sva ta dokumentacija i informatizacija, kolika god ona bila, pa da s dolaskom vakcina mi ne bismo gubili niti jedan dan, nego bi se moglo pristupiti vakcinaciji promptno onog momenta kada ona dođe”, kaže Nakaš za BIRN BiH.\nPlan vakcinacije protiv COVID-a 19, koji je usvojen polovinom januara ove godine, nije objavljen javno, a građanima nisu dostupne informacije o prijavi za vakcinaciju.\nNa primjeru Srbije i Hrvatske, kaže Nakaš, vidi se kako proces vakcinacije nije jednostavan i da se problemi pojavljuju tokom provedbe, ali BiH je imala više nego dovoljno vremena da neke probleme otkloni prije početka.\n“Mi smo imali godinu dana – ali evo nek bude najmanje šest mjeseci u kojima smo svjesni da će morati doći vakcine – da sve bude pripremljeno i da sve bude posloženo onako kako treba da se pristupi, a nije”, kaže on.\nU Srbiji je do sada dva miliona građana primilo najmanje jednu dozu vakcine protiv koronavirusa, objavila je premijerka ove države na svom Instagram profilu, dodavši da je to zajednički uspjeh koji se ogleda u ličnoj odgovornosti građana i sposobnosti države da nabavi cjepiva i izvrši masovnu imunizaciju.\nDok u Federaciji BiH nema podataka dostupnih javnosti o tehničkoj spremnosti za prijavu građana za vakcinaciju, u Republici Srpskoj plan nastoje početi provoditi u djelo u naredne tri sedmice uz pomoć Ministarstva pravde i socijalne zaštite te Ministarstva za naučnotehnološki razvoj, visoko obrazovanje i informaciono društvo, kaže Zeljković.\n“Mislim da će oni obaviti i razgovore sa IT kompanijama kako bi mogli formirati što brže to rješenje sistemsko, na način da ta prijava bude online, na koji način će građani moći dati svoje osnovne podatke, ali također i osnovne podatke oko zdravstvenog stanja, pa će se na osnovu određenih algoritama utvrditi ko je prioritet kako bi mogli te osobe stavljati među prvima za vakcinaciju”, kaže Zeljković.\nOn kaže da će to biti “pametni mehanizmi” bez ljudskog faktora koji će određivati prioritetnost za vakcinaciju. Ovim sistemom će se, kako kaže, odrediti datumi i termini za vakcinaciju, kako bi se izbjegle gužve i novo širenje zaraze.\nNakaš smatra da je 500.000 vakcina veliki broj za BiH i da će za vakcinaciju tim brojem vakcina trebati znatno vremena, ali da se za to vrijeme moraju obezbijediti i dodatne doze. On kaže da odsustvo sistemskog rješenja koje je vidljivo u proceduri masovne imunizacije može dovesti do zaglušenja sistema.\n“Možemo napraviti haotično stanje da ljudi, kao na sniženju, recimo, prave ogromne gužve i redove na raznim mjestima i to će dovesti do zagušenja sistema. Možda postoje neki spiskovi a da ja za njih ne znam, ali da postoje, već bi do sada bilo vrijeme da se pošalju javne obavijesti, da se znaju gdje su mjesta, koliko ide na ta mjesta, termine”, ističe on.\nNakaš naglašava da svi trebaju biti svjesni da početkom imunizacije neće prestati pandemija i da se u narednih šest mjeseci svi moraju pridržavati mjera zaštite.\n“Tih šest mjeseci moramo biti svjesni i odgovorni poštivanjem svim mjera koje su najvažnije, a također prilagođavati se svim naredbama koje će propisivati svi krizni štabovi”, zaključuje Nakaš.\nPočela vakcinacija štićenika i zaposlenih u Domu “Nahorevo”


Autor Kuršumlija 24. januara 2018.\nSrđan Ranđelović pobednik plivanja za časni krst u Kuršumliji\n19. januara 2018. godine na Bogojavljenje po deveti put u Kuršumliji održano je plivanje za časni krst. Manifestaciju je otvorio predsednik opštine Kuršumlija – Radoljub Vidić, […]\nSviđa mi se13\n19. januara 2018. godine, u parku Topličkog ustanka u Kuršumliji, obeleženo je 140 godina od Oslobođenja Kuršumlije od Turaka. Na Spomenik oslobodiocima u centru grada vence […]\nObaveštava se javnost da je nosilac projekta „Telekom Srbija“ a.d. iz Beograda, Takovska 2, podneo zahtev za davanje saglasnosti na studiju o proceni uticaja na životnu […]\nSviđa mi se9\nTradicionalno plivanje za Bogojavljenski krst održaće se na gradskom bazenu 19. januara na Bogojavljanje. Plivanje organizuje Turistička organizacija opštine Kuršumlija. Manifestacija se održava po deveti put,a […]\nSviđa mi se12\nPovodom obeležavanja praznika Svetog Save, Gradska biblioteka raspisuje nagradni literarni konkurs za učenike kuršumlijskih osnovnih i srednjih škola, na jednu od sledećih tema: „SVETI SAVA U MOM DOMU“, i […]


Hašimoto: Olimpijske igre će se održati 100 odsto\nTanjug 3. juna 2021. 10:35\nTOKIO – Predsednica Organizacionog komiteta Olimpijskih igara u Tokiju Seiko Hašimoto izjavila je da će najveća smotra svetskog sporta u Japanu biti 100 odsto održana, ali je upozorila da svi moraju biti pripremljeni na scenario da navijača ne bude na tribinama ukoliko se situacija sa koronavirusom ne smiri, preneo je danas BBC.\nDo početka Igara u Tokiju ostalo je tačno 50 dana, a Japan se već nekoliko nedelja bori sa novim, četvrtim talasom koronavirusa.\nAnkete pokazuju da su stanovnici Zemlje izlazećeg sunca protiv održavanja Igara zbog trenutne epidemiološke situacije.\n„Narod u Japanu oseća frustraciju povodom toga što želimo da organizujemo Igre u Tokiju. Najveći izazov će biti način na koji ćemo kontrolisati kretanje ljudi. Ukoliko se novi talas pandemije dogodi u toku Igara, izbiće velika kriza i vanredna situacija. Zbog toga moramo biti spremni na scenario da navijača ne bude na tribinama“, rekla je Hašimoto.\nVanredna situacija u Japanu na snazi će biti do 20. juna, dok su Olimpijske igre na programu od 23. jula do 8. avgusta.


Izvor: NoviMagazin.rs, 19.Jan.2019, 10:15\n"Ako ima državnih interesa važnijih >> Pročitaj celu vest na sajtu NoviMagazin.rs << od toga (izbora), onda tih izbora neće biti, to govori Vučić. Ako nema ukidanja taksi, nastavka dijaloga, onda se otvara prostor za izbore", rekao je Dačić za RTS.\nDodao je da "Evropska unija živi u utopiji" da će do sredine godine doći do dogovora Beograda i Prištine i da Srbija ulazi u predizbornu godinu, te da ti izbori ne bi bili "izrazito prevremeni".\n"Nisam ja menjao političke partnere, nego narod. Nisam ja taj ko je odlučivao ko će glasati koga na izborima. Naša odluka (socijalista) da napravimo vlast 2012. godine sa Nikolićem i Vučićem bila je od istorijskog značaja za Srbiju i to pokazuje današnja pozicija Srbije", rekao je Dačić.\nOn nije hteo da potvrdi da li je Republika Palau naredna zemlja koja će povući priznanje nezavisnosti Kosova, ali je kazao da je šef kosovske diplomatije Bedžet Pacoli poslao pismo toj državi u kojem izražava čuđenje da će povući priznanje.\n"Sigurno je da će 13. zemlja povući priznanje. Da li je to Palau, neka u Prištini razmišljaju. Nije to samo Palau, ima još", rekao je Dačić.\nOn je kazao da je ministar spoljnih poslova Rusije Sergej Lavrov tokom posete Srbiji izrazio čuđenje koliko zemalja je Srbija uspela da ubedi da promene stav o Kosovu i da one povuku priznanje.\n"Mogerini u odgovoru Lavrovu potvrdila da dogovor oko Kosova mora da ratifikuju UN"\nMinistar spoljnih poslova Srbije Ivica Dačić izjavio je danas da je šef ruske diplomatije Sergej Lavrov pitao predstavnicu EU Federiku Mogerini o toku dijaloga Beograda i Prištine a ona je u odgovoru potvrdila da će, kada se postigne dogovor, to morati da ratifikuje Savet bezbednosti UN.\nDačić je kazao da je Lavrov tražio od Mogerini da ga informiše dokle je stigao dijalog Beograda i Prištine.\n"To je pokazatelj da Rusija prati šta se dešava i sigurno neće biti nemi posmatrač. Mislim da je to dobro za nas. Kamo sreće da se Rusija tako ponašala devedesetih", naveo je Dačić.\nOn je rekao da je laž da Sjedinjene Američke Države ne vrše pritisak na Prištinu da ukinu takse za uvoz srpske robe i dodao da Rusija neće dozvoliti da ako se širi ili menja format dijaloga i budu uključene zapadne zemlje, da ne budu uključene Kina i Rusija.\n"SAD su rekle šta je njihov stav - ukidanje taksi, oni ne dozvoljavaju i neće dozvoliti da Priština bude prepreka postizanju dogodovra i snosiće posledice zbog toga", rekao je Dačić.\nDačić je kazao da je ruski predsednik Vladimir Putin u Beogradu rekao da njegov susret sa predsednikom Kosova Hašimom Tačijem u novembru u Parizu nije bio zvaničan i da nije uticao da Rusija promeni svoju poziciju u odnosu na Kosovo.\n"Putin je to potvrdio na sastanku sa Vučićem, Anom Brnabić i Nebojšom Stefanovićem", rekao je Dačić.\nAko dođe do dogovora sa Prištinom, to mora biti nova rezolucija Saveta bezbednosti UN koja će zameniti Rezoluciju 1244.\n"Ukoliko uspe da se dođe do nekog dogovora, on će se pretvoriti u principe koji će svi da prihvate i poštuju, to ne može drugačije", rekao je on.\nDačić je kazao da je Putin dao punu podršku Srbiji u dijalogu sa Prištinom i da nije bilo ništa na zatvorenim sastancima što nije rečeno i na otvorenim sastancima tokom Putinove posete Srbiji.\n"Mi sa Ruskom Federacijom nemamo otvorena pitaja, nema neprijatih sastanaka... Putin je još jednom ponovio da će oni podržati sve što je za Srbiju dobro, sve što Srbija misli da je dobro, ali da će ostati čvrsta u osudi kosovskih jednostranih akata", rekao je Dačić.\nDanas: Dačić: Vanredni izbori ukoliko nema važnijih državnih interesa\nIzvor: B92, 19.Jan.2019\nDo vanrednih parlamentarnih izbora u Srbiji doći će ako nema važnijih državnih interesa od ukidanja taksi i dijaloga Beograda i Prištine, smatra Ivica Dačić...Šef srpske diplomatije Ivica Dačić je kazao da je to značila izjava predsednika Srbije Aleksandra Vučića da "ako nema dijaloga, nema...\nDačić: Vanredni parlamentarni izbori ako nema važnijih državnih interesa\nIzvor: Radio Slobodna Evropa, 19.Jan.2019\nMinistar spoljnih poslova Srbije Ivica Dačić izjavio je da će do vanrednih parlamentarnih izbora u Srbiji doći ako nema važnijih državnih interesa od, kako je rekao, ukidanja taksi i dijaloga Beograda i Prištine. Dačić je kazao da je to značila izjava predsednika Srbije Aleksandra Vučića...


Foto: Srna | Višković najavio zabranu zapošljavanja novih radnika u administraciji Vlade RS\nN.N. 16.07.2019 15:27\nBANJALUKA - Premijer Republike Srpske, Radovan Višković, najavio je da će uskoro biti donesena odluka o zabrani zapošljavanja novih radnika u administraciji Vlade Republike Srpske.\n"S druge strane, Vlada Srpske je po tom pitanju pokazala odgovornost, i zbog toga će donijeti odluku o zabrani novog zapošljavanja u administraciji Srpske." dodao je on, prenosi "ATV".\n"Sredstva od akciza se uplaćuju po zakonu"\nVišković je rekao je da se sredstva od akciza uplaćuju prema zakonu, direktno na račune javnih preduzeća "Autoputevi Republike Srpske" i "Putevi Republike Srpske" za održavanje i izgradnju puteva.\n"Od prošle sjednice Narodne skupštine, po mojoj prijavi tužilaštvo vodi postupak protiv lica za uzimanje mita prilikom prijema u policiju", rekao je Višković i dodao da je prijavu podnio nakon ranije izjave poslanika PDP-a u Narodnoj skupštini Republike Srpske Dragana Galića.\nOn je podsjetio da je od akciza "Autoputevima Republike Srpske" za 2018. doznačeno više od 109 miliona KM, koji se koriste za eksproprijaciju, za održavanje i otplatu već podignutih kredita, te da je za prvih pet mjeseci ove godine po osnovu akcize doznačeno više od 46 miliona KM.\n"Postavlja se pitanje možemo li iz akciza, bez kredita graditi autoputeve? Možemo, ali ne ovom dinamikom. Nema zemlje u okruženju da je gradila puteve i autoputeve bez kredita", kaže Višković.\nVišković je, odgovarajući na primjedbe u vezi sa rekonstrukcijom i rehabilitacijom regionalnog puta Lukavica-Pale vrijednosti 3.250.000 KM, rekao da je preduzeće "Štrabag" prošlo na tenderu za izvođača radova i angažavalo drugo preduzeće za taj posao koji je, prema njegovim saznanjima, u stanju da radove okonča prije početka zimske turističke sezone.\nOsvrćući se na situaciju u vezi sa firmom "Batagonom", Višković je istakao da je Vlada ekspresno reagovala kada je riječ o raskidu ugovora zbog nepoštivanja dogovora.\nKomentarišući zaduženje od 150 miliona evra radi finansiranja projekta Koridor "5C", Višković je rekao da druga faza košta duplo više od prve jer nije riječ samo o izgradnji šest kilometara autoputa, već i tunela, nadvožnjaka, odnosno o izuzetno teškoj dionici.\n"To su najpovoljnija sredstva Evropske banke za obnovu i razvoj sa kojima Vlada radi jer oni jedini na Koridoru '5C' imaju i grant sredstva", dodao je Višković.\nGovoreći o tački dnevnog reda posebne sjednice Narodne skupštine - prijedlogu odluke o iznosu garancija koje može izdati Republika Srpska u 2019. godini kojim se odobrava izdavanje garancija Republike Srpske za kreditna zaduženja u 2019. godini, do iznosa od 800 miliona KM, Višković je naveo da se sigurno sva ta zaduženja neće moći realizovati, iako su namijenjena za infrastrukturne projekte koji su potrebni Republici Srpskoj.\n"Od 800 miliona KM, 600 je namijenjeno za energetski sektor, za bolnicu u Doboju 80 miliona, za gondolu na Jahorini devet miliona", precizirao je Višković.\n"Time treba da se bave i institucije", rekao je Višković.\n"Usvajamo danas 150 miliona zaduženja, ali toga nema za Srpsku kao ni šest kilometara puta dok sve ne prođe proceduru u Parlamentarnoj skupštini BiH", rekao je Višković.\nRadovan Višković Akcize


Radnički pretrpeo još jedan poraz, Bratstvo osvojilo tri boda (Foto)\nFK Radnički – FK Bratstvo (Prigrevica) 0:1\nFudbaleri Radničkog doživeli su i deveti ovosezonski poraz, izgubivši u subotu, 25. maja, na domaćem terenu minimalnim rezultatom 1:0 od ekipe Bratstva iz Prigrevice. Utakmica je odigrana u okviru 32. kola Srpske lige grupa Vojvodina.\nTokom prvog poluvremena Zrenjaninci su bili dominantnija ekipa na terenu. Stvarali su šanse, ali golman gostiju Grbić uspevao je u više navrata da sačuva svoju mrežu. Dve najizglednije prilike da Radnički dođe do vođstva desile su se u drugom i trideset devetom minutu. U prvoj, Bjelica nakon izvedenog kornera šalje loptu ka oviru gola glavom, dok je drugu kolosalnu šansu imao Milivojev. On je sa više od 20 metara uputio snažan šut. Ali, u oba navrata raspoloženi Grbić uspeva da sačuva svoju mrežu.\nPročitajte još: Futsal ekipa SAS-a nije uspela da se plasira u Prvu ligu Srbije\nPočetkom drugog poluvremena, trener domaćih Predrag Kandić uvodi u igru Kovačevića i Radosavljevića sa željom da napad domaće ekipe postane još ubojitiji. Međutim, jednu od retkih šansi na ovom meču za goste iz Prigrevice, u 65. minutu, koristi Šveljo. On snažnim šutem sa distance uspeva da zatrese mrežu Đurića, te na taj način postavi konačnih 0:1.\nNakon ovog kola, zrenjaninski Radnički pao je na deseto mesto na tabeli, a u narednom kolu Zrenjanince očekuje veoma teško gostovanje protiv drugoplasirane ekipe kulskog Hajduka 1912.\nTagoviFK Radnički fudbal Predrag Kandić rezultati utakmica\nTežak poraz Vitezova iz Kleka, vršački Bikovi bili prejaki (Foto)


Bregar saopštio spisak rukometašica za Mediteranske igre\nFoto: Arhiva | Bregar saopštio spisak rukometašica za Mediteranske igre\nTanjug 31.05.2022 12:01\nSelektor ženske rukometne reprezentacije Srbije Uroš Bregar saopštio je spisak kandidatkinja za učešće na Mediteranskim igrama, koje će biti održane u alžirskom gradu Oranu od 25. juna do 6. jula ove godine.\nGolmani: Jelena Ðurašinović (Jaroslav, Poljska), Marija Simić (Bekament BB), Jovana Vasiljković (Železničar),\nLijeva krila: Isidora Bogunović (Crvena zvezda), Nataša Chetković (Srem), Tamara Voštić (Krka, Slovenija),\nOkupljanje reprezentacije i početak priprema za Mediteranske igre zakazano je za ponedjeljak, 13. jun u devet časova u prostorijama Rukometnog saveza Srbije odakle se kreće put Bajine Bašte, gdje će se sprovoditi trenažne aktivnosti u periodu od 13. do 22. juna. Odlazak rukometne delegacije na Mediteranske igre planiran je za 23. jun.\nSrbija će na Mediteranskim igrama biti u grupi B sa Sjevernom Makedonijom, Portugalijom i Turskom.\nŠkrbić predsjednik Zvezde, Peruničić generalni direktor\nUprava RK Borac m:tel-a u pravnoj bici za imovinu u Srpskoj ulici\nAleksandar Milićević: Hvala svima, u Banjaluci mi se život promenio\nBenjamin Čičkušić novo pojačanje Slobode


Savet Evrope o trgovini ljudima u Crnoj Gori\nRomi u naselju u blizini Podgorice, 25. jul 2012.\nIzveštaj Saveta Evrope uglavnom pozitivan ali se naglašava da Crna Gora mora da počne sa implementacijom zakona o trgovini ljudima.\nIzvještaj grupe eksperata Savjeta Evrope o trgovini ljudima u Crnoj Gori bilježi, uglavnom, pozitivne elemente angažovanja crnogorskog društva i države u borbi protiv trgovine ljudima. Medjutim, još dosta toga treba učiniti, posebno na primjeni usvojenih zakona, kažu u Savjetu Evrope naglašavajući da borbu protiv trgovine ljudima treba preduzimati na širem, regionalnom planu.\nTek objavljeni izvještaj eksperata grupe Svajeta Evrope zamišljen je kao smjernica vladi u Podgorici kakve dalje korake treba preduzimati da bi se evropski standardi ne samo usvajali, već i primjenjivali.\n"Izvještaj bilježi uglavnom pozitivne korake koje su crnogorske vlasti preduzele tokom posljednih nekoliko godina, poput činjenice da postoji nacionalna strategija po ovom pitanju, kao i odredjeni stepen primjene usvojenih zakona. Sa druge strane, izvještaj nosi dosta prijedloga za poboljšanje, i mislim da je ključna poruka da treba popraviti prepoznavanje žrtava trgovine ljudima. Zvanični brojevi žrtava su zaista niski. Država govori o 22 žrtve trgovine ljudima u vremenu od 2004. do 2011. To, naravno, nije mnogo, ali je riječ samo o onima koji su pristali da učestvuju u sudskim procesima koji su okončani presudama onima koji su organizovali trgovinu ljudima. Možete shvatiti da je riječ o procesu koji traje godinama i nisu baš svi raspoloženi da učestvuju u sudskom procesu i nisu svi optuženi za to i bili osudjeni. Zato vjerujemo da službeni pokazatelji ne oslikavaju stvarno stanje”, kaže izvršna sekretarka Konvencije o akciji protiv trgovine ljudima Savjeta Evropa, Petja Nestoreva.\nČlan ekspertne grupe za borbu protiv trgovine ljudima, GRETA, Davor Derenčinović dodaje:\n"Mnoge su dobre stvari učninjene zadnjih godina. Uvodjenje gradjanskog obrazovanja u škole, neka istraživanja koja su sprovedena u toj oblasti, o prosijačenju medju odredjenim grupama, medju Romima, Askali populacijom, što su ujedno i najosjetljivije grupe kako ih je GRETA prepoznala. Ono na čemu bi svakako trebalo insistirati je jačanje veze izmedju vladinih organizacija sa jedne i organizacija civiljnog društva sa druge strane. Definincija žrtve - zakonodavni okvir postoji, ali treba i odgovarajuća implementacija kako bi žrtve bile zaštićene a počinitelji ovog kriminala, koji je najčešće dio šire kriminalne mreže, bili odgovarajuće kažnjeni.”\nTo je u saglasnosti sa pozivima sa evropskih adresa da se ne samo u Crnoj Gori, već i na cijelom prostoru Zaapadnog Balkana osnaži vladavina prava?\n"Ovo što GRETA radi je komplementarno aktivnostima drugih medjunarodnih organizacija, a ono što je naša specifičnost je poseban pristup poštivanju ljudskih prava. Nama nije u fokusu kazneno djelo, već žrtva i to je nešto na čemu Crna Gora, ali i mnoge druge države još moraju raditi", kaže Derenčinović.\nU Savjetu Evrope naglašavaju kako je ovdje riječ o posebno važnom dijelu ukupnih napora da se region što bolje osposobi da evropske standarde na ovom polju prihvati kao svoje i, konačno, da sebi olakša proces integracija kroz koji prolazi. Gotovo istovremeno, Evropski parlament poručuje državama regiona da Unija stoji iza evropskih perspektiva tog prostora, ali i da je ozbiljna zabrinutost upravo visokim stepenom organizovanog kriminala, široko rasprostranjene korupcije, da su institucije krhke, još uvijek prisutna politička nestabilnost i neriješena bilateralna pitanja. Zapadni Balkan mora snažnije da radi na demokratizaciji, mirnom rješavanju sukoba i modernizaciji društveno-ekonomskih prilika, u čemu bi uloga same EU trebala da bude snažnija i konkretnija, poruka je


Privrednici traže: Odgodite radove u tunelu Crnaja | Starmo\nNaslovnica BiH Privrednici traže: Odgodite radove u tunelu Crnaja\nPrivrednici traže: Odgodite radove u tunelu Crnaja\nSarajevo — Udruženje poslodavaca Federacije Bosne i Hercegovine od Vlade Federacije BiH traži prolongiranje početka radova na rekonstrukciji tunela Crnaja i obustave saobraćaja na magistralnoj cesti M-17 koja povezuje sjever i jug naše države, na dionici Jablanica – Konjic.\nRadi se o jednoj od najprometnijih dionica u državi i obustava saobraćaja rezultirala bi nesagledivim posljedicama i ogromnim štetama za privredne subjekte u Bosni i Hercegovini, a naročito će se to odraziti na privrednike Mostara, Jablanice, Konjica, ali i za trgovce, turističke i ugostiteljske firme i sve one čija je djelatnost u vezi s prometom ljudi i dobara. Za privredu BiH koja već trpi velike posljedice uzrokovane pandemijom COVID-19, obustava saobraćaja zbog rekonstrukcije tunela Crnaja, dodatni je udarac od kojega će se još teže oporaviti u narednom periodu – naglašavaju u UPFBiH.\nTakođer, podsjećaju na član 73. Zakona o cestama FBiH kojim je definirano da “Zabrana ili ograničenje saobraćaja mora se pravovremeno objaviti putem sredstava javnog informiranja ili na drugi pogodan način prema mjesnim prilikama i označiti odgovarajućim saobraćajnim znakovima na cesti”, što u slučaju obustave saobraćaja zbog rekonstrukcije tunela Crnaja nije urađeno.\nMasovna vakcinacija privrednika i iz BiH u Beogradu\nVlada HNK: Preko pola miliona KM za obnovu zgrade suda\nTunel Crnaja: Zadržavanja do 10 minuta


Na Kosovo mogu samo manje pošiljke srpskih knjiga - udžbenici STOP! GracanicaOnline.info\nNa Kosovo mogu samo manje pošiljke srpskih knjiga – udžbenici STOP!\nKnjige koje nisu školski udžbenici ubuduće neće biti zaplenjivane od strane Kosovske carine, pod uslovom da na pošiljkama bude naglašeno da to nisu udžbenici i da njihova vrednost ne prelazi iznos veći od 22 evra, kaže Bojan Todorović, savetnik u Kabinetu zamenika premijera Kosova Branimira Stojanovića. Todorović napominje da će u suprotnom, Kosovska carina naplaćivati porez na dodatnu vrednost, prenosi Radio 038 iz Gračanice.\nOdluku o zabrani uvoza knjiga, kao meru reciprociteta, donelo je kosovsko Ministarstvo za obrazovnje, jer vlasti Republike Srbije zabranjuju pošiljke kosvskih udžbenika za Bujanovac, Medveđu i Preševo.\n„To je problem koji datira od ranije i koji se, po svemu sudeći, mora rešavati na višim instancama, ocenio je Todorović koji se u Kosovskoj Mitorvici sastao sa predstavnicima Kosovske carine.\n„Posle sastanka sa predsavnicima Carine utvrdili smo da nema zabrane uvoza za ostale knjige, dok za udžbenike ona i dalje važi“, kaže Todorović.\nOn dodaje da je dogovoreno, da se knjige koje nisu udžbenici, ubuduće ne plene od strane carinika, kako je to bio slučaj u proteklih nekoliko dana.\n„Poručioci, čije su knjige već zaplenjene mogu da se jave na terminal Kosovske carine i da ih podignu, ukoliko je vrednost pošiljke veća od 22 evra, moraće da plate PDV. Ukoliko u međuvremenu dođe do novih problema, da se knjige vraćaju nazad, a da nisu u pitanju udžbenici, to treba prijaviti Kabinetu zamenika premijera Branimira Stojanovića na telefon: 038 200 14 604“, kaže Todorović.\nDanas je međunarondi Dan naše planete\nGoraždevac: Kamenovan srpski autobus Gračanica: Skup podrške Zoranu Koliću, porodica traži novo suđenje B. Ničić: Bord da poštuje zakon, a institucije Ustav Kosova Kome je zasmetala bista Vladete Vukovića?\nObjavljeno 10. juna 2016. 10. juna 2016. by Ivan MiljkovićU kategoriji Vesti\n21. februara 2020., 10:58


APV | Vesti | U Novom Sadu počeo kongres posvećen održivom upravljanju zemljištem\nU Novom Sadu počeo kongres posvećen održivom upravljanju zemljištem\nNa Poljoprivrednom fakultetu u Novom Sadu, danas je zvanično otvoren II Međunarodni i XIV Nacionalni kongres Srpskog društva za proučavanje zemljišta pod nazivom „Rešenja i projekcije za održivo upravljanje zemljištem“.\nNa ovom kongresu u naredna dva dana, biće predstavljeno 130 naučnih radova, od čega preko 40 radova iz inostranstva, u kojima su predstavljeni rezultati i saznanja o dosadašnjim istraživanjima zemljišta.\nPokrajinski sekretar za poljoprivredu, vodoprivredu i šumarstvo mr Vuk Radojević istakao je pred otvaranje ovog kongresa , da ovakvi skupovi zaslužuju posebnu podršku resornog sekretarijata.\n„U ovoj godini je resorni sekretarijat podržao devet ovakvih naučnostručnih skupova u organizaciji Poljoprivrednog fakulteta. Za ovu godinu smo opredelili 20 miliona dinara za kontrolu plodnosti zemljišta, što je dvostruko više, nego lane. Zemljište kao prirodni neobnovljivi resurs, jeste nešto čemu moramo posvetiti dužnu pažnju“, naglasio je mr Radojević i dodao da se upravo kroz ovakve skupove dolazi do važnih saznanja u cilju unapređivanja mera agrarne politike.\nNa otvaranju današnjeg skupa, mr Radojević ukazao je i na politiku nove Pokrajinske vlade, koja želi da opredeli dodatna sredstva za ovu namenu, pogotovu uzimajući u obzir dosadašnje analize koje su upozaravajuće. Stoga je, kako je naveo, kontinuirana saradnja sa naučnostručnom zajednicom više nego neophodna, kako bi se došlo do kvalitetnih preporuka namenjenih poljoprivrednim proizvođačima. Uz želje za uspešan rad učesnicima skupa, resorni sekretar je uputio pohvale Poljoprivrednom fakultetu i njegovim predstavnicima na izuzetno proaktivnoj ulozi koju ostvaruju između ostalog i u saradnji sa Pokrajinskom vladom. Resorni sekretarijat je imao priliku da ove godine podrži devet kandidovanih projekata ove visokoškolske ustanove za šta je izdvojeno preko pet miliona dinara, podsetio je resorni sekretar, ukazujući da se radi i o uvažavanju akdemske zajednice Poljoprivrednog fakulteta u Novom Sadu, kao jedne od naših najrelevantnijih institucija u oblasti agrara. Jedna od novih mera agrarne politike, koja se po prvi put realizuje na teritoriji AP Vojvodine jeste i podrška naučnoobrazovnim ustanovama u našoj pokrajini za nabavku nove opreme. Mr Radojević je tim povodom izneo da je Sekretarijat za Poljoprivredni fakultet na ovom konkursu opredelio maksimalnih dva i po miliona dinara, i dodao da je ukupno sedam korisnika ostvarilo pravo na namenska bespovratna sredstva. Konkurs je raspisan u cilju povezivanja teorije i prakse u oblasti dualnog obrazovanja.\nProf. dr Milivoj Belić sa Poljoprivrednog fakulteta, predsednik Srpskog društva za proučavanje zemljišta, otvorio je ovaj značajan skup posvećen istraživanjima zemljišta, podsetivši da se ovakvi skupovi održavaju svake četvrte godine sa ciljem prenošenja saznanja naučnih radnika i ostvarivanja internacionalne komunikacije. Prof. dr Belić ukazao je da današnji kongres treba da pruži rešenja koja treba da se na najbolji način projektuju do korisnika poljoprivrednih zemljišta, te institucija koja se bave zaštitom zemljišta i do institucija koje se bave upravljnjem zemljišnim resursom.Zajednički cilj svakog pojedinca i nacije jeste da podizanje individualne i kolektivne svesti o značaju zemljišta, poručeno je sa ovog skupa.


Slovenija: Analitičari zadovoljni sporazumom u Briselu\nSlovenački ekonomista Mojmir Mrak je za agenicju STA ocenio da je sporazum o paketu post-pandemijskog oporavka na samitu EU dobar za Sloveniju i sa finansijskog i iz strateškog aspekta, dok je ekspert za međunarodne odnose Marko Lovec primetio da ishod za Sloveniju nije bio loš, ali je prvenstveno posledica prosečnih aspiracija.\nMojmir Mrak, profesor ljubljanske Škole ekonomije i poslovanja, rekao je u utorak da se teret odgovornosti sada prebacio u domaće dvorište, kako Slovenija mora oprezno da koristi ova sredstva.\nNakon maratonskih pregovora, šefovi država i vlada EU-a dogovorili su se o budžetu EU za 2021.-2027. i fondu za oporavak prema kojem će Slovenija imati pravo na 10,5 milijardi evra i ostaće neto primalac sredstava EU.\nMrak je ukazao na dva aspekta, od kojih je prvi bio strateški, jer je Slovenija kao mala i otvorena ekonomija zainteresovana za dobro funkcionisanje EU. Sporazum pruža okvir za nastavak dobrog funkcionisanja unije, dodao je.\nFinansijski gledano, ono što je postignuto trebalo bi sagledati u kontekstu nepovoljne situacije u kojoj je Slovenija bila pre dve godine kada je započeo proces utvrđivanja budžeta i kada je Evropska komisija izdala svoj prvi nacrt.\nSlovenija je trebala dobiti znatno niža sredstva za kohezijsku politiku nego u periodu 2014-2020, ali poslednja runda pregovora obezbedila je dodatnih 350 miliona evra za region Zapadne Slovenije, što će ublažiti pad.\n“Biće mnogo novca i treba ga brzo izvući barem do određene mere”, rekao je Mrak i dodao da je “to verovatno jedna od poslednjih prilika da Slovenija dobije značajne iznose iz budžeta EU”.\nMarko Lovec sa ljubljanskog Fakulteta društvenih nauka takođe je ocenio da ishod za Sloveniju nije loš, posebno kada je reč o kohezionim fondovima, jer je izbegnuta gubitak finansijske podrške Zapadnoj Sloveniji.\n“Iznos koji je planiran za nas je, međutim, više posledica činjenice da imamo prosečne aspiracije, da tako kažem, i da smo, s obzirom na formulu distribucije, takođe dobili deo ove pite”, rekao je analitičar za međunarodne odnose.\nŠto se tiče protivljenja Mađarske i Poljske vezanju sredstava EU uz poštovanje vladavine zakona, Lovec je rekao da izjave slovenačkog premijera mogu biti tumačene kao neka vrsta podrške zemljama, ali to nije bio ključni aspekt razgovora.\n“Verovatno se radi o povezivanju nekih političkih grupacija na marginama Evropske narodne stranke (EPP). Možda se radi i o iskorištavanju nekih novih podela između pro-i anti-globalizacijskih liberalnih snaga.”\nPrema njegovom mišljenju, to bi trebalo shvatiti i u kontekstu nacionalne politike. Očekuje se da će slovenačka spoljna politika biti u koordiniranijoj akciji sa zemljama Višegradske grupe, što nije nužno loše.


Leo Mesi ne gubi finala, u subotu napada jubilarni trofej sa Barsom - Sportske.net\nLeo Mesi ne gubi finala, u subotu napada jubilarni trofej sa Barsom\nArgentinac ima priliku da pobedi u novom finalu.\nVerati putuje u Španiju i čeka Barsin poziv?Luis Suarez povređen, odmor može da počneI Lučov pomoćnik odlaziMesi nije mogao da odbije 40 miliona godišnje!Valverde predstavio plan Barsi, prva meta je igrač Mančestera!\nLionel Mesi je najbolji igrač u istoriji Barselone, a u subotu ima priliku da osvoji čak 31. trofej sa katalonskim klubom.\nMesi će u subotu protiv Alavesa odigrati svoje 25. finale u bordo-plavom dresu, a u dosadašnjih 24 je slavio 19 puta.\nMesi je izgubio svega pet finala sa Barselonom, u Superkupu Evrope 2006. od Sevilje, dva puta u finalima Kupa kralja od Real Madrida (2011. i 2014. godine), potom od istog rivala u Superkupu Španije 2012. i od Atletik Bilbaa u istom takmičenju 2016. godine.\nIpak, Mesi je slavio u 19 finala, što je procenat od 79%, a ukupno je postigao 25 pogodaka i dodao 9 asistencija u 24 finala!\nPored toga, ukoliko u subotu osvoji Kup kralja, Mesi će osvojiti jubilarni 30. trofej sa Barsom, isto koliko ima i kapiten Andres Inijesta.\nNjih dvojica su najtrofejniji igrači u istoriji Barselone, iza njih je Ćavi Ernandes sa 25.


Uhapšeni carinici i policajci zbog mita | Novosadski informativni portal 021\nOsim toga sprovedena je i akcija masovnog privođenja i hapšenja carinika i policajaca koji su primali mito. Premijer Rumunije Emil Bok smenio je direktora carine Radu Marginean posle sednice vlade, pošto je osumnjičen da je primao mito, izjavio je portparol vlade Rumunije.\nPrema najnovijim izveštajima, posle masovnih privođenja koja su počela juče, kada je saslušano je više od 150 lica, u pritvoru je zasad zadržano 86 policajaca i carinika, koji su osumnjičeni da su primali mito kako bi omogućili šverc cigareta. Ova akcija je izvedena na graničnim prelazima prema Srbiji.\nU jučerašnjoj akciji na graničnim prelazima Naidas, Stamora Moravita i Deta Kručeni učestvovalo je više od 1.200 policajaca i pripadnika Direkcije za borbu protiv korupcije, koji su, pored toga, pretražili više desetina kuća zaposlenih na granici.\nIstražitelji su, u okviru prikupljanja dokaza, instalirali računare s kamerama i mikrofonima, a carinici i policijaci sumnjiče se da su od švercera uzimali novac za krijumčarenje cigareta, pa je tako jedna smena od dvanaest ljudi zaradjivala i do 6.000 evra dnevno.\nPrema podacima poreskih službi, Rumunija godišnje zbog krijumčarenja cigareta izgubi oko milijardu evra.\nRumunija je često na udaru kritika Evropske unije da još nije uspela da stane na put korupciji i organizovanom kriminalu, iako je postala član Unije 2007. godine. Francuska i Nemačka su zbog toga predložile da se odloži njen prijem u šengensku zonu što se u Bukureštu inače očekivalo u martu ove godine.\n10.02.2011\t• 12:06\nJa bilj carinik\npuk,puk i ... fik...\nNađeš zloto...skrite pare...\n10.02.2011\t• 11:54\nНемогу да верујем да се то дешава у Румунији,јер имам велико искуство са румунским цариницима.Шеф националне царине Румуније смењен.Наши министри се возају непријатељским авионима и организују туристичке скупове НАТО пакта у сред Београда и ником ништа.Онај други се проводи по Бразилу и Америци и ником ништа.Онај кадгод ојадио Србију због сателита и ником ништа,овај иде на утакмицу у Израел за Џ и ником ништа,они заборавили кофер и ником ништа,нема лекова,млека,леба...ЈА САМ ДЕФИНИТИВНО ПОНОСНИ ЛУДИ СРБИН !


Ratni 25. maj 1992. – Sefer Halilović postavljen za komandanta Armije – Magazin Plus\nHome/Kultura/Ratni 25. maj 1992. – Sefer Halilović postavljen za komandanta Armije\nSefer Halilović postavljen za komandanta Armije RBiH (Halilović je preuzeo dužnost načelnika Glavnog štaba Armije RBiH).\nSefer Halilović (rođen 6. januara 1952) general Armije Republike Bosne i Hercegovine i prvi načelnik Generalštaba Armije Republike BiH.\nVojnu akademiju je završio 1975, a 1990. dvogodišnju školu za komandni kadar. JNA napušta 1991. u činu majora bijegom iz Komandno-štabne škole u Beogradu. Resor državne bezbednosti Srbije za njih raspisuje potjernicu i izdaje nalog za njegovo hapšenje. Kao član Patriotske Lige RBiH bio je autor “Direktive za odbranu suvereniteta i teritorijalnog integriteta RBiH” u kojoj je dao smjernice za odbranu RBiH od agresije sa istoka, ali i sa zapada kako je tada procijenio Halilović što se i obistinilo napadom HVO-a i HV na nezavisnu Republiku BiH. Nadalje, Sefer Halilović autor je koncepta odbrane Sarajeva od agresora koji je na sastanku decembra 1991. u Hrasnici odoborio Alija Izetbegović i po tom Halilovićevom konceptu urađena je šema odbrane Republike BiH od agresije. Isto tako, Sefer Halilović autor je inicijative da se JNA i sve njihove kasarne napadnu u BiH u isto vrijeme, da se u isto vrijeme sruše svi mostovi i tuneli prema Srbiji i da se sa srbijanskim vojnim i paramiliternim jedinicama onemogući da vojno interveniše i napadne nezavisnu Republiku BiH. Taj plan, međutim, po naredbi Alije Izetbegovića nije proveden. Sefer Halilović bio je prvi šef Armije RBiH koju je uredio kao vojnu silu od preko 220.000 vojnika, 5 korpusa, nekoliko operativnih grupa i desetinama brigada, bataljona i specijalnih jedinica. Struktura ARBiH se do kraja rata nije bitno mjenjala. Sefer Halilović je obavljao i funkciju člana Ratnog predsjedništva RBiH do 8.6.1993.\nOsnivač je i predsjednik Bosanskohercegovačke patriotske stranke (BPS). Obavljao je funkciju Ministra za izbjeglice i raseljena lica u Vladi FBiH. Bio je i zastupnik u Parlamentu BiH od 2006-10. godine\nJedini je bosanskohercegovački general i general sa prostora bviše Jugoslavije, koji je oslobođen pred sudom Međunarodnim krivičnim sudom za bivšu Jugoslaviju u Den Haagu.\nAutor je knjige “Lukava strategija” i knjige “Nije kriv – priča o montiranoj optužnici i haškom suđenju” u kojoj je sumirao čitav rad političko-obavještajno i diplomatskog podzemlja, koji su upleteni u pokušaj da se njegovim eventualnim osuđivanjem falsifikuje historija.\nMagazin plus sefer halilović Visoko\n25. maja 1992. - Koncentracioni logor "Omarska"


Šešelj: Protiv SRS-a se vodi orkestrirana kampanja\nIzvor: Beta Video, 14.Sep.2017, 13:42\nBEOGRAD - Predsednik Srpske radikalne stranke Vojislav Šešelj je izjavio da se protiv Srpske radikalne stranke vodi orkestrirana kampanja, u kojoj se srpski radikalni optužuju da se nisu izjasnili povodom ulaska srpskih poslanika u vlast, separatističku vlast na Kosovu i Metohiji, odnosno o učešću srpskih predstavnika u formiranju „Haradinajeve vlade“. Srpska radikalna stranka je već sutradan izdala vrlo oštro saopštenje, ali to saopštenje nijedna novina, nijedna televizija nije htela da objavi, niti da pomene. (CH1)\nBEOGRAD - „Srpska radikalna stranka je protiv pregovaračkog procesa koji se vodi pod okriljem Evropske unije, jer je taj pregovarački proces antisrpski po svom karakteru. Srpska radikalna stranka je bila kategorički protiv oba paketa Briselskih sporazuma. Srpski radikali smatraju da su ti sporazumi...


Hiseni: Grenel i dalje snažno posvećen dijalogu - European Western Balkans\nAutor EWB 05. 08. 2020. 05. 08. 2020.\nSkender Hiseni; Foto: Flickr\nVAŠINGTON – Prištinski koordinator za dijalog sa Beogradom, Skender Hiseni, u okviru svoje posete Vašingtonu, razgovarao je telefonom sa specijalnim izaslanikom američkog predsednika za dijalog između Beograda i Prištine, Ričardom Grenelom, koji je, kako je naveo, i dalje snažno posvećen dijalogu, prenosi KoSSev.\nTema razgovora je bio dijalog Beograda i Prištine i ekonomski razvoj regiona.\n“Ambasador Grenel je i dalje snažno posvećen dijalogu između Kosova i Srbije koji bi trebalo da se okonča obostranim priznanjem”, poručio je Hiseni na Fejsbuku i dodao da su normalizacija odnosa kroz ekonomski razvoj i podrška investicionim projektima i dalje u fokusu agende i ambasadora Grenela.\nStano: Isti ciljevi EU i SAD\nPortparol Evropske unije Peter Stano izjavio je da su jedini učesnici okruglog stola u dijalogu predstavnici Kosova i Srbije, za koje očekuje da će ih primiti specijalni izaslanik EU za dijalog Miroslav Lajčak i visoki predstavnik EU za spoljnu politiku i bezbednost Đuzep Borelj.\n“Put ka Evropskoj uniji za Kosovo, takođe i za Srbiju, prolazi kroz dijalog koji je omogućila EU, koja kao facilitator dijaloga sarađuje sa Beogradom i Prištinom od 2011. godine na sveobuhvatnom sporazumu za normalizaciju odnosa. Učesnici dijaloga su predstavnici Kosova i Srbije, a dočekali su ih Borelj i Lajčak”, izjavio je Stano za Gazetu Ekspres.\nPrema njegovim rečima, pozdravljaju sve inicijative za podršku dijalogu koji je omogućila Evropska unija.\n“Za EU su SAD važan partner”, naveo je Stano.\nDodao je da imaju iste ciljeve i za region, da je podrška SAD dijalogu pod okriljem EU dobrodošla, te da komuniciraju sa američkim partnerima i o tom pitanju.\nStano je podsetio da je dijalog između Prištine i Beograda, koji je organizovala i omogućila Evropska unija, nastavljen sa dva sastanka na visokom nivou, kao i da je bilo sastanka na ekspertskom nivou. Sastanci ekspertskih timova, kako je naveo, nastaviće se krajem avgusta.\nHaradinaj ne veruje Hotiju\nLider Alijanse za budućnost Kosova (ABK) i bivši kosovski premijer Ramuš Haradinaj ocenio je juče da se Kosovo vratilo tehničkom dijalogu sa Srbijom, ali je naglasio da ne veruje aktuelnom predsedniku vlade u vezi sa dijalogom, prenosi FoNet.\nHaradinaj je za RTK naveo da neće podržati dijalog ako ABK ne bude prisutna na sastancima i istakao da je takođe protiv dijaloga ako u njemu nema Sjedinjenih Američkih Država.\n“Kosovo nema taj luksuz da vođenje dijaloga od strane SAD zameni sa nejakim vođstvom, kao što su Lajčak i Borelj”, naglasio je Haradinaj.\nBivši kosovski premijer je, kada je reč o poverenju prema vladi na čelu sa Avdulahom Hotijem, naglasio da “u pogledu dijaloga sa Srbijom, njemu ne veruje” i dodao da “dijalog sa Srbijom ne bi trebalo privatizovati, već da o tom pitanju treba da postoji široki konsenzus”.\nAvdulah HotiDijalog Beograda i PrištinePeter StanoRičard GrenelSADSkender Hiseni\nDrugi paket ekonomskih mera za pomoć privredi – priprema za tešku jesen\nEWB 02. 09. 2019. 01. 09. 2019.


Novi incident dogodio se danas ispred kineske fabrike Linglong u Zrenjaninu.\nAktivisti “Solidarne kuhinje” izveli su iz kruga fabrike u kom su smešteni vijetnamski radnici jednog od zaposlenih koji je zbog izjava o uslovima rada u ovoj fabrici dobio otkaz.\nAktivisti su na svom Tviter profilu “Solidarna kuhinja” objavili snimak incidenta, uz opis:\n“Privatno obezbeđenje i kineski menadžeri sprečavaju vijetnamskog radnika i aktiviste Solidarne kuhinje da odu u zrenjaninsku policiju i prijave krađu pasoša”.\nKako piše Nova, situacija je bila na ivici incidenta, jer su istovremeno iz baraka izleteli i ostali radnici iz Vijetnama, koji su fizičkom snagom odgurali radnike obezbeđenja i držali ih dok automobil sa njihovim kolegom nije izašao iz kruga fabrike. Oni su se uputili do advokata sa kojim će otići u policiju – da pokušaju da vrate pasoš ovom uzbunjivaču.\nVideo je podelila i Inicijativa za ekonomska i socijalna prava A 11. Kako su napisali, radnik je trenutno na bezbednom, a dalje informacije stižu kasnije.\n“U odsustvu reakcije države, situacija u kampu fabrike Linglong eskalira”, naveli su iz Inicijative.\nU odsustvu reakcije države, situacija u kampu fabrike Linglong eskalira‼\nRadnici su se zajedno sa @SKuhinja organizovali i uspeli da izvedu jednog od njih kom je “otkazan ugovor” jer je pričao o uslovima u kampu.\nOn je na bezbednom, dalje informacije stižu kasnije.\nTurbulencije traju već 5 dana\nEkipa ove medijske kuće sinoć je takođe imala situaciju u ovoj fabrici, kada im nije dozvoljeno da, nakon izveštavanja o stanju u krugu fabrike, izađu odatle. Kako pišu danas, nepoznati muškarac koji je automobilom blokirao vozilo ekipe N1 najverovatnije je jedan od nižih kineskih menadžera.\nlinglong/novi incident/vijetnamski radnici


Carat: Veliki događaji doprinose povećanju ulaganja u oglašavanje - Marketing Mreža\nCarat: Veliki događaji doprinose povećanju ulaganja u oglašavanje\nSVET – Globalno investiranje u oglašavanje u 2016. godini nadmašiće očekivanja zahvaljujući rastu digitala i obilju velikih događaja kao što su Euro 2016, Olimpijske igre u Riju i predstojeći predsednički izbori u Americi, navodi se u najnovijim predviđanjima kompanije Carat.\nOva globalna medijska mreža objavila je svoje ažurirane prognoze na osnovu podataka dobijenih sa 59 tržišta sa oba američka kontinenta, Azije i Pacifika i EMEA regiona, i predviđaju da će investicije u oglašavanje dostići cifru od 548.2 milijarde dolara u 2016. godini, što predstavlja rast od 4,4 odsto u odnosu na prethodnu godinu.\nVećina regiona ima pozitivan trend, a posebno Severna Amerika, gde se predviđa rast od 5 odsto, dok se samo od predsedničkih izbora očekuje da će generisati 7.5 milijardi dolara.\nUprkos blagoj umerenosti nakon referenduma o izlasku iz u EU, Velika Britanija će i dalje biti najveće tržište oglašavanja u Zapadnoj Evropi, uz očekivani pozitivan rast od 5,4 odsto u 2016, što premašuje prosečnu stopu rasta od 2,9 odsto u regionu.\nOčekuje se da će kontinuirani rast digitalnih medija zadržati pozitivni trend i u 2017. Kao vodeći tip medija na 13 analiziranih tržišta, digital nastavlja da raste u dvocifrenim brojkama, pa se tako predviđa rast od 15,6 odsto u 2016. godini, uz nastavak rasta od 13,6 odsto u 2017. godini. Kao rezultat, očekuje se da će investicije u digitalne medije dostići 27,7 odsto udela u ukupnoj globalnoj medijskoj potrošnji u 2016. godini, uz predviđeno povećanje na 30,2 odsto u 2017. godini.


Inicijativa “Ne davimo Beograd”: Ne radimo tajno - Društvo - Dnevni list Danas\nPočetna » Društvo » Inicijativa “Ne davimo Beograd”: Ne radimo tajno\nInicijativa “Ne davimo Beograd”: Ne radimo tajno\nIncijativa „Ne davimo Beograd“ saopštila je da njeni aktivisti nisu učestvovali u oštećenju fontane na Slaviji ni deterdžentom, ni na bilo koji drugi način.\n1Piše: FoNet 16. marta 2018. 18.27 Izmenjeno: 18.27\nFoto: Inicijativa Ne davimo Beograd (arhiva)\nAko budemo odlučili da rašrafimo taj pevajući spomenik korupciji, besmislu i revizionizmu na Slaviji, o tome ćemo unapred obavestiti javnost, a nakon toga ćemo poslati saopštenje i fotografije, kao što smo to radili i dosad, navodi se u saopštenju.\nZa razliku od bahatih nasilnika na vlasti, dodaje se, mi naše akcije sprovodimo potpuno otvoreno i uz poziv javnosti da nam se priključi, a tvrdnje gradskog menadžera su deo dvogodišnje prljave kampanje protiv nas kojom se građani dovode u zabludu, a svaka kritika onemogućava.\nInicijativa ocenjuje da je cilj optužbi na njen račun da se skrene pažnja sa katastrofalne rekonstrukcije Slavije, jer su posle svih problema koji su napravljeni u motornom, pešačkom i biciklističkom saobraćaju, juče isplivala i svedočanstva o lošim građevinskim radovima.\nInicijativa Ne davimo Beograd ukazivala je puno puta da je rekonstrukcija Slavije urađena protivno interesu građana i nikakav deterdžent to ne može da opere, stoji u saopštenju.\nfontana, Goran Vesić, inicijativa ne da(vi)mo beograd\nInicijativa Ne davimo Beograd traži da se plan za Makiš povuče sa dnevnog reda\nInicijativa Ne davimo Beograd: Onemogućen uvid u javnu dokumentaciju o prodaji Sava Centra\n16. marta 2018. u 19.05


UHAPŠENA DVOJICA BEOGRAĐANA U HERCEG NOVOM: Brutalno prebili vlasnika smeštaja - glumca gradskog pozorišta! • HAPPYTV.RS\nUHAPŠENA DVOJICA BEOGRAĐANA U HERCEG NOVOM: Brutalno prebili vlasnika smeštaja - glumca gradskog pozorišta!\nBeograđani M.R. (19) i U.Z. (18) uhapšeni su zbog prebijanja glumca Zorana Trojanovića u njegovoj porodičnoj kući u Herceg Novom.\nMladići su, kako saznajemo, bili na letovanju u Herceg Novom gde su iznajmili smeštaj kod Trojanovića, a incident se dogodio 9. avgusta u 00.30 časova kada je Zoran zamolio goste da ne prave toliku buku jer je već bilo kasno. Beograđanima je to zasmetalo i nakon kraće prepirke počeli su da biju Trojanovića.\nDvojica Beograđana koji osumnjičeni za ovo krivično delo su uhapšena u 13.30 časova i ubrzo su završila u Istražnom zatvoru u Podgorici.\n- Ova dva lica su sprovedena državnom tužiocu u Herceg Novom u 18.30 časova, nakon toga sudija za istragu Osnovnog suda u Herceg Novom je za ova dva lica odredio pritvor u trajanju do 30 dana nakon čega su oni sprovedeni u Zavod za izvršenje krivičnih sankcija – Istražni zatvor u Podgorici - dodaju iz policije.\nInače, Zoran Trojanović je dugogodišnji glumac Hercegnovskog pozorišta, a 26. juna je imao premijeru imao sa predstavom “Pršut, sira i Šekspira”.


Izvor: Večernje novosti, 14.Feb.2020, 21:07\nRuska kompanija „Zarubežnjeft“ ostaje u Srpskoj i želi da proširi poslovanje. Ovo je poručilo rukovodstvo ove kompanije u razgovoru sa predsednikom Vlade Republike Srpske Radovanom Viškovićem Ruska kompanija „Zarubežnjeft“ ostaje u Srpskoj i želi da proširi poslovanje. Ovo je danas poručilo rukovodstvo ove kompanije u razgovoru sa predsednikom Vlade Republike Srpske Radovanom Viškovićem. – Naglasili su da je u „Rafineriji nafte Brod“ trenutno zaposleno 676 radnika, čija je plata veća za 30 odsto od prosečne plate u Republici Srpskoj, i da će se trend rasta plata nastaviti u narednom periodu. S tim u vezi, rukovodstvo ovog privrednog društva je potvrdilo da neće doći do otpuštanja radnika...\nIzvor: Capital.ba, 15.Feb.2020, 09:01\nBANJALUKA, Rukovodstvo “Zarubežnjefta”, većinskog vlasnika naftne industrije RS-a, istaklo je tokom razgovora s premijerom Radovanom Viškovićem, da ova kompanija ostaje u Srpskoj i da želi da proširi svoje poslovanje. Predstavnici ove ruske firme, koje je predvodio generalni direktor Sergej...\n14.Feb.2020: Republika Srpska


Junior Designer camp - Logiscool Srbija\nU ovom kampu, deca mogu da rade na pravim projektima: mogu da iskuse kako izgleda svakodnevni život jednog dizajnera kroz realne zadatke. Tokom kampa, deca će učiti kako da koriste profesionalne alatke za uređivanje, nauče osnovne principe štampe i kako da naprave kul prezentaciju.\nNeka Vaša deca dizajniraju svoj brend!\nDa li je Vaše dete zainteresovano za to šta čini dobar grafički dizajn? Da li bi on želeo da napravi svoj neverovatni sajt? Tokom kampa, deca mogu sve ovo da isprobaju kao i da počnu da grade svoj brend: mi ćemo im pomoći da naprave svoj logo a potom će moći da pokažu svoje majice, promotivne grafike i ostale radove čitavom svetu putem svog super kul vebsajta.\nNauče osnove uređivanja slika i stvaranja sadržaja\nUče o dizajnu vektora, logoa i brendova\nUče o veb dizajnu i osnovama vizuelnog dizajna\nSaznajte više o bezbednosti na Internetu\nShvate osnove tipografije, mimova i motivacionih slika